
Castigo di bida largo ta nifica 
tambe bida largo den prizon 


E acusacion primario contra Jairo Chalgut den caso 
FIST (De Vuyst Sarahi Sierra) ta loke den terminolo- 
gia Hulandes ta wordo cataloga como “gekwalificeerde 
doodslag”. Esaki ta morto sigui, compaña of prome cu 
a maltrata, viola, secuestra y robo di un suma di placa. 
Ministerio Publico por medio di Fiscal a analisa dife- 
rente caso cu Hof a atende y cu entre otro despues cu 
Corte di Prome Instancia (na Corsou) a duna castigo di 
bida largo y a cambia esaki. 

A analisa e motibonan palcico a cambia e castigo di bida 
largo pa uno di 30 aña. Tur esaki ta wordo haci basa 
cierto condicionnan: edad; si e persona ta arepenti of no; 
si el a mustra duele pa e sufrimento cu el a causa of no; 
si e ta recidivista of no; si tin chens pa e ripiti e delito 
of no; si e ta un hende cu lo por cambia of no; y tambe 
e aspecto si e por wordo teni responsabel of no (si e tin 
problema mental). 

Si tene na cuenta e aspectonan ariba menciona, den e 
caso FIST, por saca afo lo siguiente, segun Fiscal. E ac- 
tuacion di e sospechoso prome, durante y despues di e 
delito por wordo describi como cruel, sin escrupulo y sin 
piedad. E1 a yega di wordo condena caba. 

Di su condenan por mira cierto patronchi, di comete 
delitonan den casnan cu cada biaha mas violencia, resul- 
tando den violencia sexual y morto di un mucha muhe 
hoben. Tin hopi chens pa ripiticion, constata door di 
tanto Reclassering como Psycholoog. E conclusion aki ta 
haya apoyo den su Carchi castigo en combinacion cu e 
forma cu e ta actua. Den e caso aki e no ta realisa su acto 
hororoso y e sufrimento cu el a causa na famia. 

Pero tampoco el a mustra un berdadero arepentimento. 
Mas lamentabel cu awor di repente e ta papia cu e taba- 
tin un relacion cu e victima. “Esald ta un defensa repug- 
nante di cual e victima no por defende su mes y cu ta 
causa mas sufrimento na e famia.” No tin señal, e Fiscal 
a bisa, cu e sospechoso lo por cambia, ni despues di un 
castigo di prizon di largo duracion. Pio pasobra e ta un 



homber di 46 aña. 

“E comunidad cu a sufri hopi caba cu e comportacion 
di e acusado aki, mester wordo protegi y esaki, en prin- 
cipio por solamente cu un castigo di bida largo. Lo ta 
iresponsabel pa duna e acusado aki un castigo temporal 
cu e consecuencia cu na final di e castigo, of despues cu e 
sali condicionalmente, sin ningun forma cu e por wordo 
evalua si e ta cla pa drenta sociedad. Pa esaki, e riesgo 
di ripiticion di un delito similar ta demasiado grandi. 
P’esey mi ta pidi un castigo di bida largo pa e sospechoso 
aki.” 

BIDA LARGO 

E ultimo biaha cu un castigo di bida largo a yega di wor- 
do pidi y impone na Aruba tabata den e caso di e Spaño 
Mariano Fernandez. Un homber cu a comete un serie di 
atraco y despues a mata un di su compañeronan di deli- 
to. E1 a dera e amigo aki den e cunucu di aloe na Hato, 
unda cu e tabata scondi tambe. E1 a mata e homber pa 
miedo cu e lo bay red’e of huy cu e joyanan horta. 

Bida largo ta un castigo di bida largo. Aunlce cu tin un 
provision den ley cu ta bisa cu despues di 20 aña ta haci 
un evaluacion di e preso. Na Corsou, segun Fiscal a spli- 
ca, a impone bida largo ora cu a papia di un sospechoso 
conoci di husticia, cu no a mustra remordimento y e acto 
tabata hopi violento. Den casonan asina no a importa si 
e ta hoben of bieu. 

Dia 28 di september lo tin sentencia den e caso aki. 

Accion global yama Lion-Fish bao di superv sion di 
Interpol a tuma lugar na nos fronteranan 


TA for di dialuna caba, Interpol Aruba, partic- 
ipando na un accion global, cu a haya nomber 
di Lion-Fish. E accion global aki, ta pa busca 
cosnan ilicito, pero te cu ayera tardi, represent- 
ante di Interpol na Aruba, ex Alto Comisario, 
Dolfi Richardson no por duna mucho infor- 
macion ainda te na final di e accion cu ta fi- 
nalisa diabierne awor. 

Por a tende y lesa varios comentario, manera 
e.o. lo a haya droga y hasta material explosive, 
manera uranium, pero manera menciona, Dol- 
fi Richardson no sa nada di esaki p’awor. Si 
Dolfi Richardson a confirma cu aki ta trata di 
un accion global, pa manda un mensahe bon 
cla na tur cu tin pensa di dedica na tipo di 
transportacion, cu e.o. na Aruba ta dificil pa 
haci esaki. 

Esaki no t’e prome accion global, pasobra e 
prome tabata di Trafico di Hende. Na final di 
e accion aki Oficina di Interpol Aruba lo por 
duna mas detaye di nan accion, e.o. kico a ser 
descubri etc. 

Ayera mainta, esnan banda di General Avia- 
tion por a nota un team grandi di autoridad, 
consistiendo di Polis, Recherche, RST, Douane 
Recherche, Fiscal, kendenan a dicidi di invadi 
e aeropuerto di General Aviation, cu ta keda 
parti pazuid y asina a cuminsa na controla y 
listra e Aeropuerto y tur avionet priva, cu ta- 
bata staciona e momento ey riba pista. 

Dolfi Richardson di Interpol Aruba a duna di 
conoce cu na final di e accion global aki, ta 
spera di duna mas informacion di e accion aki 
e.o. kico a ser descubri. Hecho ta cu te cu awe, 
ningun hende a keda deteni. 

E accionnan aki ta sigui proximo dianan, e.o. 
lo sigui controla tur frontera di Aruba y no ta 
Aeropuerto so. 

(foto cortesia Boletin Extra) 

Siman pasa un delegacion di Gobierno, encabesa pa Minister di 
Finanza, Xiomara Ruiz Maduro a biaha pa Paris, Francia pa at- 
ende un reunion di OECD. E mandatario a bay cu 3 otro conseh- 
ero mas. Interesante pa sa ta, si nan a biaha Economy Class of 
Business Class? Ta ser bisa, cu e biahe aki a costa caha di Gobierno 
basta placa. Si nos ta papia di transpariencia ta interesante pa sa 
cuanto e gasto real ta(bata). 

+++++++++++++ 

Mas ainda, ora cu Prome Minister Evelyn Wever Croes a reco- 
menda dirigentenan di WEB Aruba N.V, cu prome di papia di un 
posibel aumento di tarifa di awa of di coriente, pa nan corta den 
nan propio vet prome. P.e. stop cu leasemento di auto caro, stop di 
biaha den Business Class, etc. 

++++++++++++++++ 

Awor de pronto, tin ‘Arubiano” ta defende e pueblo aki como in- 
djan. Y nan tin corahe di bisa cu e Gobierno actual tey pa lceda 
16 aña, esta e coalicion actual kier usa e lema: Nos a bin pa keda. 
Esta bobo, di pensa asina. Si e Gobierno ald keda 4 aña ta mas cu 
hopi. 

++++++++++++++++ 

Papiando di (mal)gastamento di placa, mester mustra e Presidente 
di Representacion di Pueblo, Ady Thijsen, cu no por gasta placa pa 
loco, cu un biahe di como un siman pa Viena, Austria pa atende 
un reunion di EuroLat (Parlamento Europeo y Latino), sin sa ld 
balor agrega esaki tin. 

Si situacion financiero ta malo, anto duna e bon ehempel, No ta 
pueblo sa tin cu sacrifice. 

++++++++++++++++ 

Ken ta papia berdad. Minister Glenbert Croes ta declara cu e sin- 
dicalista Diego de Cuba ta na su disposicion pa 4 luna, mientras 
cu Diego de Cuba ta bisa cu no t’asina, pero cu e ta na disposicion 
di sindicato STA. 

+++++++++++++++ 

Na principio di e siman aki, Booshi Wever a haci un pregunta, cu 
merece un contesta publico. Booshi Wever a declara cu Minister 
Glenbert Croes a declara cu a “scarmay” 114 miyon dolar, y e “un- 
touchable” tey ainda? Con bin? 

Ta na ken e ta referi? 

+++++++++++++++++++ 

Booshi Wever a haci e siguiente señalamento: Minister Glenbert 
Croes a declara cu Patrick Farro tabata traha cu GTS, kico e mes- 
ter pensa cu e tambe tabata of ta forma parti di e ldiek? 

+++++++++++++++++ 

Minister Dangui Oduber a dicidi di haci un gesto pa SV Sport- 
boys, dor di entrega como 6 unidad di airco n’e Club, pasobra nan 
a cumpli 60 aña di fundacion. Pasobra su tata a hunga bala pa 
Sportboys. Kico Club Estrella a haya for di Gobierno, cu tambe a 
cumpli otro aniversario. Ki kico Bubali lo haya cu e fin di siman 
aki, ta cumpli 75 aña. Net nada. Kier men aki atrobe ta muestra 
di sostene “esnan cu ta Friends & Family”. 

++++++++++++++++ 

Di otro banda Minister di Enseñanza, Armando Rudy Lampe a 
duna su autorisacion pa si ta haci demasiado calor den un ldas, cu 
e Inspector lo por manda e muchanan cas. 

Dicon Minister Rudy Lampe no a pidi su mesun Gobierno, pa 
percura p’e muchanan aki haya airco den nan ldas sin di mester 
perhudica nan enseñanza. 


+++++++++++++++ 

No ta mesun politiconan manera Luigi Bergen y e propio Rudy 
Lampe den campana a declara cu e Gobierno nobo lo instala airco 
na tur skol na Aruba. Unda nan a keda cu e promesa aki. 

No tin placa, pero si tin placa pa regala airco na un club di futbol. 
+++++++++++++++ 

Kico mas tin tras di e Fast Ferry? Maske nan no kier bis’e cu tanto 
palabra, pero e lo bira un medio pa transporta sushi for di Bonaire 
y Corsou pa Aruba, unda via di e incinerator na Aruba ta ldma 
esaki. Aruba mes no ta produci e cantidad grandi di sushi pa kima 
esaki den un incinerator di tanto inversion. 

+++++++++++++++++ 

Otro medida na caminda. E tarifa pa tur esnan cu ta contecta riba 
riool di Gobierno, lo conoce un aumento proximamente. 

++++++++++++++++++++ 

Diasabra awor ta haci un aña cu tabatin eleccion na Aruba. Y bo 
por compronde cu ainda un Minister cu ta gusta biaha no por bin 
cu un simpel decision encuanto parkeermeters. Pregunta ta, si cu 
lolce a lceda anuncia lo genera placa pa nan propio gasto. Placa 
sigur lo no resta pa yuda baha subsidio di Arubus. 

+++++++++++++++ 

No tin decision ainda riba e Fast Ferry, cu manera a ser bisa, e otro 
islanan manera Corsou y Bonaire, nan no tin mucho interes. Ta 
Aruba so y ta manera ya splica. E Fast Ferry ald lo wordo usa pa 
trece sushi bin kima na Aruba. 

+++++++++++++++ 

Ta bon pa recorda cu berdad e partido cu a haya mas voto a bay 
atras cu 9723 voto, pero sib o desconta e 2766 voto cu e 3 didi- 
centenan cu a bay un otro partido a haya, bo ta keda cu 6957 
voto. Sea consciente tambe si, cu dos Minister y un Parlamen- 
tario cu nan partido ta den e coalicion actua y de factor ta dirigi 
e coalicion, nan 3 hunto a bay atras cu no menos cu 5306 voto. 
Ta pesey hopi na Aruba ta di opinion cu si e Gobierno aki sigui 
asina hopi lo bay cas bek y e partido mas grandi awor lo bin bek 
grandemente. 

++++++++++++++++++ 

Cos remarkable ta cu e partido cu a haya cas 4 mil voto, awor 
numa su lider a duna di conoce cu e ta bay cuminsa haci su trabao 
como Parlamentario y bringa pa legalisacion di cannabis, esey ta 
su prioridad. 

++++++++++++++++ 

Dios gracias cu ya Booshi tabata hopi cla mustrando riba e help- 
desk di Citgo y e bada-bada di Glenbert Croes. Pret ta cu ta juist 
Glenbert kier kita e fenomeno di uitzendbureau. 

+++++++++++++++++ 

Pesey ta importante pa CFT tog tey pa pueblo por lesa e berdad. 
Asina den mesun raport Chicote por a lesa cupadia 1 di juli Gobi- 
erno a hisa accijns riba gasoline. Minister no a menciona nada di 
esey na cuminsamento di juli. Gaña pueblo cu nan ta transparente 
y integro. 

++++++++++++++++ 

Ya nos ta na mitar di september caba y ainda Gobierno no a entre- 
ga presupuesto 2019. Of nan ta warda Presidente di Parlamento, 
Ady Thijsen bolbe pa por entrega e presupuesto? Anto pakico Par- 
lamento tin un Vice Presidente den persona di Alan Howell? E ta 
voor spek en bonen? 

++++++++++++++++ 

Parce cu awor ta Gobierno kier dicidi pa comercio y industria ken 
nan mester emplea. Si bo scucha Glenbert Croes y Patrick Farro, 
bo ta haya e impresion ey. Chicote ta spera si cu nan bisa tur esnan 
cu kier bay traha den Citgo, cu eynan tin test di droga regular y 
inespera. 

Atrobe Evelyn mester a intermedi riba tur e gritonan di Glenbert 
Croes dor di adverti pa no kita di trabao pa bay Citgo awor sin 
mas. 

++++++++++++++++ 

Empleadoncm di DIMAS y DAO mester a sali pafo, holor 

fuerte di riool a plama den e edificio 


AYERA mainta empleadonan di DIMAS 
como Departamento di Labor a haya nan ob- 
liga pa sali di e edificio, un biaha. Motibo un 
biaha mas t’e holor fuerte di riool, cu a pen- 
etra den e edificio, rond di 9’or di mainta 
Pa mas o menos e ora alci, empleadonan a cum- 
insa haya e holor desagradabel, cu a cuminsa 
segun nos tin entendi den e parti di DIMAS. 

Esnan cu ta traha paden a cuminsa puntra otro, 
si nan tambe a nota e holor cu tabata hopi 
fuerte. 

E momento eynan, aparentemente ya tabatin 
hende cu a sinti nan malo y te hasta lo haya 
sacamento. Otro empleado a haya nan obliga 
ta bay cas malo. 

Holornan straño, problemanan cu airco, holor 
y gas fuerte cu ta sali di e sistema di riool ta 
problemanan grandi y serio cu e edificio aki ta 
enfrenta. 

No ta prome biaha cu un of mas di e prob- 
lemanan aki ta presenta. E ta algo con- 
tinuo y mester haci algo, pasobra ta 
salud di hende bo ta hungando cune. 

Esnan concerni mester haci investigacion mas 
liher cu ta posibel, riba e holor y e gas cu ta den 
e lugar aki. 

Kizas esnan cu ta traha tur dia aña den y afo ta 
inhala e holor sin cu nan sa, dor cu nan a “cus- 
tumbra” cune. Cu tur e consecuencianan cu e 
lo trece cune pa nan salud. 





ANUNCIO 

Yom Kippur 


En conexion cu e dia sagrado di Yom Kippur tur sucursal di CMB lo ta cera pa publico riba 

dioranson 19 di september, 2018. 


Na e comunidad Hudiu di Aruba nos lo kier desea un ayuno facil y scrito seyado. 


Bo banco amigo 


CARIBBEAN MERCANTILE BANK 

AHATA ta organisa e di 17 edicion anual di Coastal Clean-Up 


E aña aki Aruba Hotel & Tourism As- 
sociation (AHATA) ta organisa su di 
17 evento anual di “Coastal Clean- 
Up”. E evento di “Coastal Clean-Up” 
na costanan di Aruba lo tuma lugar e 
aña aki diasabra dia 27 di october entre 
8:00am pa 10:30am. 

Aña pasa e tema tabata: “Aruba ta Du- 
shi, Sin Sushi” y e biaha alci e comision 
a scoge e tema: “Pa Bienestar di Aruba”. 

E meta di e “Coastal Clean-Up” ta pa 
conscientisa tur hende riba e impor- 
tancia di mantene un Aruba limpi. E 
ta mas dushi pa biba riba un isla limpi, 
sin plastic y otro materialnan cu por ta 
dañino pa nos flora, fauna y e bida ma- 
rino. 

Durante e di 16 edicion a participa 
1898 persona, cu a topa na diferente 
punto y a sali bay direccion di tur e ar- 
eanan asigna. 

E areanan tabata Baby Beach, Santa- 
na di Cacho, Bachelor’s Beach/Plastic 
Beach, Boca Grandi, Rincon, Grape- 
field/Dijk, Santo Largo, Eagle Beach, 
Palm Beach Area, Boca Catalina, 
Arashi, Anaboei, Duinen na Califor- 
nia, Druif patras di Faro, Boca banda di 
Green House, Urirama Beach, 4 boca 
patras di Alto Vista, Tanki di Alto Vis- 
ta, Boca Bolongfa, Fuente, Wadirikiri 
(te Boca Prins), Fisherman’s Hut, Tres 
Trapi Malmolc y Linear Parlc te Aero- 
puerto. Esnan cu a participa aña pasa 
a pild hopi saco di sushi cu a yena no 
menos di 7 container. 

Durante e ultimo 16 aña, AHATA a con- 
ta cu apoyo y participacion di AHATA 
su miembronan, scol, instancia, com- 





pania, habitante di Aruba, turistanan y 
nos ta masha gradicido pa cu esaki. 
AHATA ta desea un biaha mas invita un 
y tur bin participa den e di 17 “Coastal 
Clean-Up”. 

“Pa bienestar di Aruba” hunto nos por 
haci un diferencia. Pa mas informacion 


y/of registracion por tuma contacto cu 
oficina di AHATA na 582-2607 of man- 
da un e-mail na vanessa(5)ahata.com . 
Ultimo dia pa registra ta dialuna 8 di 
october proximo. Bini uno bini tur, bo 
contribucion ta altamente aprecia. 

Marinierskazerne Savaneta di Aruba ta bira energia neutral 


TENIENTE Coro- 
nel di Marina Hu- 
landes Timon van 
Dishoeck, ta reali- 
zando un proyecto 
grandi awo cu e ta 
encarga cu Marinier- 
skazerne di Aruba. 
Su deseo ta pa e ka- 
zerne aki ta e prome 
kazerne na mundo cu 
ta Commandante di e 
Kazerne ta kere cu in- 
stalacion di 4 mas di 
4000 panelnan solar 
y otro medidanan di 
durabilidad den e in- 
stalacionnan lo yuda 
spaar algun shenmil 
euro riba cuenta di 
coriente. Placa cu 
despues ta bira dis- 
ponibel pa inversion 
den material. 

Otro medidanan cu 
nan tin pensa di tuma 
ta riba uso di awa y 
awa di desperdicio. 
Esaki ta wordo uza pa 
mantene e jardin, en- 
bes di uza awa limpi. 
Nan ta bay crea un 
“bijenkorst” pa pro- 
duci honing y cu ta 
yuda den e biodivers- 
idad tambe di e ambi- 
ente. E honing ta bay 
wordo bendi den nan 
tiendanan interna- 
mente mes. 

Prome cu nan a pasa 
pa e cambionan 
“Hoofd Materieelsdi- 
enst” Jeroen van Das- 
selaar a haci un inves- 
tigacion riba e uzo di 
coriente na Marinier- 
skazerne Savaneta. A 
constata cu “Di dia 


y anochi e airconan 
ta cendi y tin biaha 
hasta cu bentananan 
habri,” el a declara na 
un programa radial 
di Hulanda. “Tambe 
tabatin hopi ilumina- 
cion anticua y tabatin 
apenas algun panel 
solar, y riba dje niun 
hende tabata sa si nan 
ta funciona of no. ” 

Anualmente e kazerne 
ta uza 3.5 miyon kilo- 
wattuur na coriente, 
cu ta nifica un cuenta 
di 1 miyon euro. Tres 
cuarto parti di e gas- 
tonan ta wordo causa 
door di uzo di airco. 
Door di conecta tur e 
aparatonan ey riba un 
“schakelsysteem”, nan 
ta wordo cendi y paga 
den forma automati- 
co na cierto orario. A 
base anual esaki so ta 
spaar 200.000 euro. 

Minister di Defensa 
Ank Bijleveld mien- 
trastanto a pone un 
suma disponibel pa 
inverti den e proyecto 
pa haci Marinierska- 
zerne na Aruba sos- 
tenibel riba tereno di 
energia. E panelnan 
solar lo wordo in- 
stala otro aña y esaki 
ta encera cu pa 2020 
nan lo ta produciendo 
mes hopi energia cu 
nan ta gastando. 

Ministerio di Defensa 
di Hulanda ta trah- 
ando riba en total 20 
proyecto di energia 
duradero. 




Pa bo reservashon of pa mas informashon contact nos na 5236404 
of 5236403 of email nos na mmtheijsen@arubarenaissance.com 
of sfortin@arubarenaissance.com 


RENAISSANCE* 

C0NVENTI0N CENTER 


Celebra e temporada 
dushi di fin di anja den 


Renaissance Convention Center ta ofrese pa e temporada 
dushi di fin di aña pa bo celebrashon di compañia, school 
of famia un variashon di menu pa breakfast, brunch, lunch & 
dinner, sin laga afor e menu cu por wordo crea door di e propio 
cliente su gusto sea den nos ballroom of como tambe bou luna 
& streanan na Renaissance Festival Plaza of Renaissance Island. 


iWlFlTBr 

Gobierno a firma MoU: 

Bon Bini na Sf. Regis Resort 


GOBIERNO su 

maneho ta dirigi riba 
creacion di balansa 
entre crecemento eco- 
nomico y conserva- 
cion di medio ambi- 
ente. Durante 6 pa 7 
luna Gobierno a ne- 
gocia p’e pida tereno 
cu ta ubica banda di 
Riu Antilles Hotel, un 
tereno cu pa mas cu 
20 aña a pertenece n’e 
grupo di ‘Starwood’ cu 
a wordo cumpra dor di 
e cadena di Marriott. 
Den e proceso ey a 
cuminsa cu nego- 
ciacion cu Pais Aruba 
den añanan anterior 
pa por cambia e desti- 
nacion di e tereno for 
di (e tempo ey) un ho- 
tel di 3/4 strea cu des- 
tinacion pa ta un time- 
share cu 380 kamber. 


Despues di hopi ne- 
gociacion a logra yega 
na acuerdo cu enbes 
di timeshare cu 380 
kamber a convence in- 
versionista pa bin cu 
hotel di calidad 5 strea 
cu 222 kamber y resi- 


dencia. 

Minister di Infrastruc- 
tura, Otmar Oduber a 
splica di e proceso di 
inventarisacion cu a 
inicia ora cu a asumi 
e responsabilidad pa 
determina cantidad di 
kambernan otorga an- 
teriormente. Gobierno 
a pone como meta pa 
minimalisa e cantidad 
y crea mas calidad den 
locual ta atrae na Aru- 
ba. 

Den cuadro di esaki a 
elogia colega Minister 
Dangui Oduber p’e 
proceso di negociacion 
cu a wordo hiba. Min- 
ister Dangui Oduber 
semper a para p’e as- 
pecto di calidad di tur- 


ismo y di e producto, 
cual a pone e guia p’e 
combersacionnan cu 
a hiba cu consehero- 
nan huridico di e gru- 
ponan, Minister Odu- 
ber a enfatisa 

PROCESO DI NE- 
GOCIACION 

Gobierno, Desarollos 
Hotelco como partner 
den e proyecto y esun 
cu lo guia e proceso di 
e proceso, conhunta- 
mente cu Marriott cu 
t’esun cu tabata doño 
di e propiedad t’e gru- 
ponan cu a sinta na 
mesa. 

Minister Oduber a 
duna di conoce cu Go- 
bierno di Aruba a pone 
enfasis riba e deseo p’e 
tereno aki wordo des- 
tina pa un desaroyo 
minimalmente di 5 
strea y pa haya e cade- 
na top di e ‘brand’ di 
Starwood cu ta partner 


di Ritz Carlton, pa cual 
St. Regis t’e cadena es- 
cogi cu ta carga e nivel 
di mas halto cu Star- 
wood tabata carga. 

Consecuentemente, 
a yega na un acuerdo 
tripartite entre Gobi- 
erno di Aruba, Johan 
Sjiem Fat como repre- 
sentante di Marriott y 
sr. Walter Stipa di De- 
sarollos Hotelco, cu pa 
den e prome kwartal di 
2019 por inicia cu con- 
struccion di e resort 
aki di 222 kamber y 
residencia, cu lo ta un 
di e poconan den e re- 
gion. 

Cu e firmamento aki 
pueblo di Aruba a sali 
gana cu un producto di 
calidad halto, cu ta for- 
ma parti di e portofo- 
lio cu Gobierno a pone 
dilanti pa atrae calidad 
riba cantidad, Minister 
a termina bisando. 




20 yrd 
Big Ruckat 


15 yrd 

Junlor Buckef 


iicRmus 

RIJSCHOOL NV 

5943263 / 5826732 

Hermusrijschoolnv.com r—i 
Sividivi 1-C lOl 


60 MESTER Dl WASTE BUCKET RESIDENCIAL 
O F COMERCIAL? 

SERUMAR 






aña brindando 

Aruba e Servicio Completo! 
y nos kier sigui eleva nos servicionan! 


CON ABO POR YUDA? 

• Saca bo mini container(nan) pafo di cura riba 
e dia cu Seriimar ta pasa, 

Seriimar S G no ta autorisa pa drenta riba 
tereno priva di hende. 

• Pone TUR sushi di cas den un saco y hinca 
esaki den e mini container, preferibel no 
tira sushi di cas los den e mini container 
paso esaki por bula bai. 


• Pone TUR sushi di cura manera 
mata, taki, yerba y blachi den saco y 
pone esaki(nan) banda di e mini container, 
no pone mata los pafo di cura. 


BO TABATA SA CU.... 

• Bo por hiba tur tipo di azeta entre otro di motor of di cushina 
na e Containerpark na Parkietenbos? 


Si bo tin HOPI sushi di cura yama Serlimar S G 
pa Gino y su ekipo specialisa pasa recoge 
esaki(nan). 


E azeta aki ta wordo recida pa un compania di Antiyas. 
Esaki ta un servicio completamente GRATIS di Serlimar S G. 

• Serlimar S G tin un departamento special pa recoge animal 
morto ful rond di Aruba? 


• Si bo tin un bari “rondo” ainda, pone tur sushi 
di cas den un saco, preferibel no tira sushi los 
den e bari rondo paso esaki ta bira 
hopi pisa pa nos trahadonan. 


roH 


Por yama pa animal chikito manera pushi of cacho y tambe pa 
animal grandi manera cabai of burico. IMPORTANTE: Animal 
morto cu ta wordo benta den mini-container di cas no ta wordo 
recogi. 

• Serlimar S G tin servicio special pa recoge desperdicio medicinal? 

Nos ta ofrece e servicio aki na tur cas cu tin un miembro di 
famia cu ta un pacient y ta produci desperdicio medico. 

Yama Serlimar S G pa ricibi e mini container special pa desperdicio 
medicinal. 

• Serlimar S G tin servicio special pa recoge desperdicio toxico of 
peligroso? 

Por hiba desperdicio peligroso of toxico manera asbest pa deposita 
esaki na Parkietenbos of yama Serlimar S G pa asina un ekipo specialisa 
bin recoge esaki. 

• Serlimar S G ta ofrece servicio special pa recoge muebles bieu, wasmashin, 
frishider, stof etc.? Tur muebles of articulonan grandi di cas por wordo hiba 
GRATIS na e containerpark di Parkietenbos of yama Serlimar S G pa asina 
Gino y su ekipo specialisa bin recoge esaki(nan). 



ASBESTOS f \ \ 

autmowzio WRSONHU 01 , 



, _ tl . . Pa infbrmadondi servicio: customerservice@serlimar.ccxn _ ,. , , . -~,. rrk0rk ,_. 

Main office, Kockstraat 4, San Nicolas Ra infbrmadon di marketing: marketing@ 5 eHimar.com Helpdesk +297 5245080 www.seHimar.com 

Landfill, Rarkietenbos Z/N lr\l Rahuurcontainerofbaki: rentme@seHimar.com Rarkietenbos+297 5883627 

Ladron di Keito 


LADRON a drenta Keito 
3#B cas color shinishi cu 
heki preto pabao di Papia- 
mento Restaurant. 

Nan a drenta cas via ben- 
tana di cushina. Nan a 
saca e glas di e frame di 
bentana pa asina e alarm 
no bay ON y tur e e cama- 
ranan di cas a wordo hala 
na halto. Esaki a pasa ora 
cu e famia tabata drumi 
den e cas. Sin embargo a 
capta algun imagen di e 
ladron aki. 

Nan a horta 1 laptop Dell 
15,6” laptop y 1 HP lap- 
top 14”. Nan no a bay cu e 
ipadnan pero si cu e iphone 
6 S shinishi. Nan a bai cu 
un cadena di pandora y un 
arm band di pandora. Un 
oloshi di guess cuadra. Un 
holoshi Gshock blanco. 
Un spaarpot geel di cara di 
un emoji cu $190,00. 

E persona a uza un tas di 
scol Totto color biña, di 
doño di e cas, pa hinca tur 
cos cu e por a bay cune. 
Esaki a pasa entre 2:30am 
y 5:00am. 

Si cualkier persona por 
sa algo of cu nan ta ben- 
diendo un di e laptopnan 
por yama na 5920135 of 
5920130. Ta hopi impor- 
tante pa haya principal- 
mente e laptop Dell In- 
spiron i5 color shinishi 
light. 




THIS IS HOW IT’S DONE. Offered daily from 5:30 - 11:00PM 

Aruba Marriott Resort & Stellaris Casino • 297.520.6600 • L.G. Smith Blvd. 101 


Actualmente bezig cu limpiesa 

Trabounan di renobacion lo 
inicia pronto pa transformacion 
di ex Greenhill Supermarket den 
7 Carnival Exhibition / 


Otro edificio di Gobi- 
erno cu ta para pa mas 
di 5 aña caba ta; ex 
Greenhill Supermarket 
na San Nicolas. 

Un edificio cumpra pa 
mas di 2 miyon florin 
dor di Gobierno casi 
5 aña pasa y cu nunca 
mas a haya atencion 
pa remodela y renoba 
esaki. 

Durante un bishita reci- 
ente y conhuntamente 
cu funcionarionan di 
DOW, Serlimar, DIP y 
otro departamento di 
Gobierno, a cuminsa 


cu trabounan di limp- 
iesa pa por atende cu e 
situacion penoso cu e 
edificio t’aden. 

E ultimo simannan 
aki, ploegnan di Serli- 
mar y DOW a percura 
pa haci e edificio aki 
completamente limpi y 
pa pone den un condi- 
cion cu proximamente 
Gobierno di Aruba lo 
cuminsa remodela pa 
pone den uzo. 

Ta gradici e departa- 
mento di Brandweer 
cu a asisti tambe den e 
proceso. 

Minister di Transporte a ordena medidanan di seguridad 

mas estricto pa busnan di Arubus 


DESPUES di e sucedido lamentabel di diabi- 
erna ultimo, unda cu un bus di compania es- 
tatal di transporte, Arubus NV, a pega candela 
riba caminda, un rumor a cuminsa circula cu 
e chauffeurnan lo lder a welga y pone trabou 
abou dialuna. 

Inmediatamente Minister di Transporte, sr. 
Chris Romero, a mobilisa p’asina logra sinta 
na mesa cu e trahadornan cu ta representa pa 
sindicato STA. 

Minister Romero semper a boga pa dialogo, 
como cu e ta kere fervientemente cu e ta algo 
necesario y importante den cualkier situacion 
cu presenta. 

Aki ta unda a logra un reunion entre Hunta 
Directiva di Arubus NV, cu Minister a institui, 
y sindicato STA. 

Di e manera aki Minister Chris Romero a no- 
tifica nos comunidad cu dicho protesta a keda 
cancela y asina tur actividad di transporte pu- 
blico a continua cu total normalidad. 

Mas cu claro, Minister Chris Romero a instrui 
esnan encarga pa tuma medidanan di seguri- 
dad mas estricto pa por garantisa trankilidad 
na tur usuario di Arubus su servicionan. 

Inmediatamente a saca for di circulacion e 
otro busnan di e mesun model y aña di fabri- 
cacion, cu e intencion pa pasa den un inspec- 
cion riguroso p’asina tuma un desicion di kico 
lo haci cu nan, cual tambe lo bay haci cu e otro 
busnan cu tin den circulacion. 

Aworaki ta wardando e raportnan tanto di 
Brandweer y di BFTO keda cla p’asina sa ex- 
actamente kico tabata e causa di e incendio. 
Minister Romero semper a kere den dialogo 
como e vehiculo principal pa soluciona mal 
comprondemento y problemanan cu semper 
por surgi den cualkier aspecto di bida. 

N’e momentonan ald tin un bon palabracion 
haci entre Hunta Directiva y sindicato STA 
encuanto e accionnan cu ta tumando lugar 
caba y lo mester tuma lugar ainda den Arubus 
NV Asina aki, den conhunto y cu cooperacion 
di tur partido concerni, nos lo logra soluciona 
tur e retonan cu Gabinete Wever-Croes a haya 
ora di asumi e riendanan di nos pais. 





1 . 100 . 000 .- 


Sclecta 


Sefecclçina Cincc ( 5 ) number 
entre 1 y SS 


Multi Draw. 


Combo 


pjrira M>nbftndAdD pa cl carnba. 


f)w 


ww w. I -stt oj ™ ba un 


selectA bo mjmberran pa e 
SOrtao deieá y siguiente surteonan. 
Pa asira bo kedá den wega' 

Polis a delene 5 homber sospechoso durante conlrol 


DIALUNA atardi pa mas o menos 6:30 p.m, 
patruya di Noord a para un auto pa control. 
Den e auto tabatin cinco hende homber. 
Momento cu a pidi pa nan papel door cu nan 
no ta hende local, nan no por a mustra e agen- 
tenan esaki. 

Esaki tawata un idicacion cu nan lo tin un sta- 
tus ilegal ariba e isla. 

Agentenan a detene tur y a pidi pa mas patruya, 
por si acaso algo por bay for di man. Den algun 
minuut transportwagen a yega y a transporta 
tur e hombernan pa warda. 

Na e bisti di e hombernan por a mira cu nan lo 
a caba di traha, un caminda cu tin di haber cu 
construccion. Nan lo wordo entrega den man di 
Guarda Nos Costa. 

Ultimamente autoridad ta topa sea pa casuali- 
dad of ariba tip, unda personanan indocumenta 
ta traha of ta frecuenta. 




Het Land Aruba is voornemens in het openbaar aan 
te besteden, het door Aruba Tourism Authority te financieren project: 
‘Aanbrengen Voetgangersrailing & Verbetering Beloopbaarheid LG 
SmithBlvd Fase 1”. 

Volgens bestelc DOW nr. 02 -2018. 

Korte omschrijving van het werk: 

Het optimaliseren van de bestaande op en afritten, aanbrengen van voet- 
gangersrailing op het traject vanaf de Paardenbaai Plaza (Welcome Plaza) 
tot en met Royal Plaza. 

Uitvoeringstermijn : 80 werkbare werkdagen na datum van opdracht- 
brief, incl. bestellingstijd. 

Het bestek is vanaf 19 september 2018 verkrijgbaar bij DOW tegen be- 
taling van All. 350, = . De betaling te voldoen bij de lcassier van de Dienst 
Openbare Werlcen (DOW). 

De openbare bescheiden liggen ter inzage vanaf 19 september 2018 te 
DOW bij het Secretariaat van de Directie. 

lnlichtingen warden verstrekt op 25 september 2018 om 10.00 uur v 
.m. te DOW. De Nata van lnlichtingen wordt vastgesteld op 29 septem- 
ber 2018. 

De openba re aanbested ing vindt plaats op 26 olctober 2018 om 11.00 
uur v.m. op het lcantoor van de directeur van de Dienst Openbare Werlce 
n. 

De inschrijver moet bij zijn inschrijving de volgende vereisten overleggen 

1. Bewijs van inschrijving in het register van de Kamer van Ko- 
ophandel van Aruba (niet ouder dan 6 maanden). 

2. Bereidheidverldaring tot het instellen van een bankgarantie of 
borg. 

3. De staat van eenheidsprijzen voor verrelcening van meer- en 
minderwerlcen . 4.Een lijst van in te schalcelen onderaannemers. 

5.0verige vereisten opgenome n in het bestek . 

lnschrijving dient te geschieden op het bij het bestelc gevoegde en ge- 
waarmerlcte inschrijvingsformulier. 

Rocco Tjon, lider di fraccion di MEP 

Asistencia pa investiga casonan di corupcion lo werdo otorga 


SIMAN pasa miembronan di Par- 
lamento di Comision di Asunto 
Hudicial, a reuni cu Minister di 
Husticia. Topico di e reunion ta- 
bata e desaroyo di e protocol di 
RST. 

Manera ta conoci algun luna pasa 
tur fraccion den Parlamento a bay 
di acuerdo cu Minister di Husticia 
su ponencia pa no firma ningun 
protocol durante JVO. 

Motibonan pa cu esaki tabata cu 
no tanatin claridad riba diferente 
aspecto cu ta regarda autonomia 
hudicial di pais Aruba. 
Specificamente topiconan manera 
comparticion di informacion, tar- 
eanan specifico di RST, e rol di 
Ministerio Publico Arubano y Cu- 
erpo Policial. 

DESAROYO POSITIVO 

E delegacion cu a compaña Min- 
ister mr. Andin Bikker tabata con- 
sisiti tambe di funcionarionan 
Hulandes. Nan a sigura cu a yega 


na otro riba e puntonan di preo- 
cupacion y cu e protocol nobo lo 
respeta proceso y reglanan local 
existente. 

Pronto lo presenta e protocol nobo 
na Parlamento dentro di e comis- 
ion pa “toets” e sentimentonan di 
Parlamento. 

ASISTENCIA HUDICIAL 
CONTRA CORUPCION 

E delegacion a duna di conoce tam- 
be cu e asistencia cu pais Aruba a 
puntra pa por investiga diferente 
caso penal di corupcion lo wordo 
otorga. A compronde cu e proceso 
ya caba ta wordo encamina p’e 
asistencia necesario yega Aruba. 

PA CONCLUI 

Sr. Rocco Tjon, kende ta presidi e 
comision hudicial a termina bisan- 
do cu e desaroyo pa cu e protocol 
y e asistencia ta positivo. 

E siman aki lo reuni cu Minister di 
Husticia riba e maneho di admis- 
ion (toelatingsbeleid). 

Fuluro mama mesler di un embarazo trankil sin slress 

pa no cay den depresion 



DEPARTAMENTO 

di Salud Publico 
(DYG) den su tradi- 
cional conferencia di 
dialuna mainta a toca 
un tema masha im- 
portante pa muhenan 
na estado: depresion. 
Algo cu por afecta e 
hende muhenan tanto 
durante como despues 
di parto. Pa e motibo 
aki e temporada di 
embarazo mester ta 
uno di hopi tranki- 
lidad pa e futuro ma- 
manan. 

Durante e conferencia 
aki a hiba palabra par- 
tera Michael Quandt, 
kende a papia hopi di 
e tema aki cu ta afec- 
ta hopi hende muhe, 
principalmente den e 
parti despues di duna 
luz. 

Pakico e ta mas biaha 
despues di parto? Mi- 
chael Quandt a splica 
cu esaki ta debi na fac- 
tornan cu ta cambia 


bida di e hende muhe. 
Tin asina hopi cam- 
bio cu e persona mes 
no por controla. Por 
prepara tur e parto di 
e forma mas bunita, 
algo diferente manera 
haya yiu den badkuip, 
pero tin asina hopi cos 
cu por bay manera cu 
no a planea y cu ta af- 
ecta e mama. Hasta si 
e tata ta tarda pa yega 
banda di dje, ta algo 
cu por afecta e mama 
cu ta dunando luz e 
momento ey. 


Den terminologia 
medico, por a tende 
di e palabra post trau- 
matic stress disorder. 
Esey tambe ta un as- 
pecto cu ta un evento 
cu a cambia e mama 
completamente, di 
tal forma cu bo no ta 
prepara mes pa loke 
a bin. Hopi biaha ta 
pasa cerca hende- 
nan depresivo tambe. 
“Imagina pa tur mama 
e hecho aki mester ta 
algo hopi bunita. Pero 
durante embaraso, ata 


e pareha cu a priminti 
cu e ta keda fiel, b’a 
haya sa cu e pareha tin 
mas yiu, e pareha aki 
a bay lagabo, bo tata 
a fayece, bo mama tin 
cancer. Imagina cu abo 
a pensa cu tur esaki lo 
bay yuda den e proce- 
so, ningun di nan tey 
pa yudabo den esaki. 
Abo cu a purba 10 
aña caba pa haya un 
yiu muhe, despues bo 
ta bay Ginecologo y e 
ta bisabo cu ta un yiu 
homber. Bo ta haya 
atrobe diferente factor 
cu por cambiabo com- 
pletamente,” Quandt 
a splica. 

Di un otro banda, tin 
cu compronde cu du- 
rante embaraso bo tin 
e cambionan hormon- 
al y hopi biaha nos ta 
mira e cambionan aki, 
manera algo normal. 
Pero pa un dama cu 
ta pasa den e cambi- 
onan hormonal cu e 


no por influencia of 
cambia, ya esey caba 
por pone sinti ma- 
sha malo mes. P’esey 
ta importante pa un 
dama cu ta na estado 
haya sosten di e famia 
completo. “Na Aru- 
ba, maske hopi cos ta 
pasa cu nos aki, toch 
tin famia cu ta care 
pa otro. Esey ta haci 
un diferencia grandi 
pa nos aki na Aruba y 
den Caribe completo. 
Nos famianan toch ta 
take preocupa pa otro. 
Tardi of tempran, den 
un of otro forma. Si 
compara cu otro pais- 
nan, manera Hulanda, 
e porcentahe ta mas 
halto di depresion, pa 
diferente motibo. Un 
di e motibonan ta, cu 
unabes bo ta na esta- 
do, bo ta kies pa esey 
caba. Famia ta bay 
lagabo y abo so tin cu 
deal cu henter e situa- 
cion.” 

Quandt a enfatisa cu 
ora cu e mama caba 
di haya yiu, e mester 
por lo menos 6 siman 
pa recupera. E mama 
mester di descanso pa 
haya su ritmo bek. No 
lubida cu un baby ta 
sinti ora cu e mama 
tin stress, tanto den 
e bariga como ora cu 
e nace caba. P’esey 
ta importante pa 
tin hende pa yuda e 
mama nobo despues 
di e parto. 

Tayer pa maestro di scol 


E siman aki biblioteca a cuminsa prepara do- 
centenan pa un bishita di scol di un escritor di 
buki pa mucha. Tayernan ta pa docentenan cu a 
registra pa haya un bishita di un autor of ilustra- 
dor den siman di 5 pa 9 di november.Tayernan 
ta wordo duna dor di sra. Angelique Maduro di 
Dept. Di Enseñansa y drs. Mirto Lacle. 

Esaki den cuadro di Festival di buki pa mucha. 
Tur aña biblioteca ta prepara maestronan pa in- 
volvi muchanan di scol mas tanto cu ta posibel 
den programa di e festival y stimula lesamento. 
Durante e workshop e maestronan ta ricibi dife- 
rente lespaldcet cu nan por usa den ldas. Otro 
temanan ta informacion di e festival y bukinan 
cu por lesa den ldas. 

Festival di Buki pa Mucha 2018 tin como tema 
‘Amistad’ y e lema ta Amistad! Ban traha sto- 
ria hunto...’ Esald ta biblioteca su gran proyecto 
anual pa stimula muchanan na Aruba pa lesa 
mas. E regalo di e festival di buld pa mucha ta 
un compilacion di 15 storia di diferente escritor 
local, di Caribe y di Hulanda. Artista Vanessa 
Paulina a ilustra e buld pa mucha. 



















































16 


AWEMainta 


Diaranson, 19 September 2018 


Un revolucion cultural y creativo ta tumando lugar... 

Fundacion Go Cultura ta anuncia Conferencia: ## Linking Orange ## 




DIABIERNA ui- 

timo durante un rueda 
di prensa bao auspicio 
di Stellaris Casino di 
Aruba Marriott Resort, 
Fundacion Go Cultura a 
anuncia su proximo gran 
proyecto titula: “Linldng 
Orange”. 

Esaki ta un conferencia 
anual cu lo bira e en- 
cuentro mas importante 
pa reuni e lidernan den e 
industria cultural y cre- 
ativo, decision-makers, 
policy-makers, amateur- 
nan y profesionalnan 
artistico y creativo, tur 
esnan cu ta activo riba 
e tereno cultural, social 
y educativo y tambe 
empresarionan di sector 
priva. 

E conferencia historico 
ald, cu su prome edicion 
lo tuma lugar den Aruba 
Marriott Resort su Ball- 
room riba Diabierna 16 
di November proximo, 
tin como meta principal 
pa pone cultura y cre- 
atividad na e curazon 
di e desaroyo sostenibel 
Arubano. Pues no sola- 
mente pa conscientisa 
di e importancia di arte 
y creatividad den bida y 
desaroyo di tur ser huma- 
no, pero tambe e impor- 
tancia pa stimula y activa 
un economia “nobo” pa 
Aruba, e asina yama “Or- 
ange Economy” mundi- 


almente conoci como e 
Economia Creativo. 

E impactonan socio-eco- 
nomico na paisnan cu ya 
a reconoce e importancia 
y a desaroya un economia 
creativo, ta grandisimo. 
Fundacion Go Cultura ta 
desea pa Aruba no lceda 
atras y pa nos isla tambe 
gara e oportunidadnan 
cu dos man. 

Durante e conferencia di 
16 di November proxi- 
mo cu lo cuminsa 9’or 
di mainta (registracion 
lo cuminsa ya caba for di 
8’or di mainta) y lo ter- 
mina l’or di merdia, lo 
tin 7 orador local cu lo 
comparti nan experticio, 
conocemento y vision 
riba varios tereno. 


Srta. Zetsia Ponson, sec- 
retario general pa Aruba 
di UNESCO, Srta. Anky 
Vrolijk, directora di Fun- 
dacion Museo Arubano, 
Sr. Renwick Heronimo, 
curator di Fundacion 
Museo Arubano, Sra. 
Isha Tapias-Kock, prod- 
uct specialist & devel- 
oper di Aruba Tourism 
Authority, Sr. Gerald 
“Gino” Kock, policy ad- 
visor pa Departamento 
di Asuntonan Econom- 
ico, Srta. Tha'is Franken 
recien graduado como 
Bachelor of Arts na Uni- 
versidad di Aruba y Sr. 
Edward Erasmus, educa- 
dor y consultant. 

Aparte di e oradornan lo- 
cal, tambe a anuncia Sra. 
Emerita Emerencia cu 
lo ta e moderadora du- 
rante e conferencia alsi. 
Emerita ta un artista 
Arubano multidiscipli- 
nario y multilingual cu 
a cosecha hopi exito in- 
ternacionalmente, spe- 
cialmente na Canada. 

E intencion ta pa esnan 
cu lo atende e conferen- 
cia aki haya e sintimen- 
to cu nan ta participan- 
do na un conferencia 
totalmente diferente, 
creativo y interactivo, 
pa nan wordo inspira y 


“empowered”, pero tam- 
be pa na final di e dia, 
tur hende por tin e cono- 
cemento y hermentnan 
necesario pa activa nan 
mes y tuma e pasonan 
necesario pa stimula e 
economia relativamente 
“nobo” ald pa nos isla 
cu lo trece un sin fin di 
oportunidad, adelanto, 
beneficio y bienestar pa 
nos hendenan. 

Un invitacion cordial ta 
bay na tur esnan cu ta 
seriamente interesa pa 
atende y participa na e 
conferencia historico y 
sumamente importante 
ald cu ta un oportuni- 
dad tambe pa Fundacion 
Go Cultura sigui recauda 
fondo pa re-inverti den 
proyectonan artistico. 

Patrocinadornan orguyo- 
so y importante cu tam- 
be ta uni nan mes na e 
iniciativa impactante aki 
ta Stellaris Casino, Fast 
Delivery, Aruba Airlines, 


Multimedia Internation- 
al, SETAR NV y Super 
Do It Center. 

Carchi di entrada, cu ta 
inclui coffee break, pas- 
aboca, light lunch, un 
buki “hard cover” di au- 
tora Srta. Tha'is Franken 
titula: “Placing Culture 
and Creativity at the 
Heart of the Aruban Sus- 
tainable Development” 
y claro un conferencia 
fantastico cu 7 orador 
local, ta costa solamente 
$100,- pa persona. 

Pa mas informacion por 
comunica cu Fundacion 
Go Cultura via nan Face- 
book page, nan website 
gocultura.org of door di 
yama 5830808. 

Uni bo mes na e revolu- 
cion cultural y creativo 
aki y ta parti di e esfuer- 
zonan pionero pa crea 
un futuro prospero pa 
nos isla. 

Prome cu fin di aña lo yama e proximo grupo cu ta bin na remarca 

246 Persona a ricibi nan tereno a base di criteria 7 first in, first out' cu a aplica 


COMPROMISO di Gobierno ta pa por crea e posibilidad 
pa 1000 vivienda wordo construi. Den cuadro di esaki a yega 
n’e punto unda cu a otorga 246 persona e oportunidad pa por 
traha y crea nan mesun hogar, conforme un proceso transpar- 
ente. 

Na e ocasion Minister President sra. Evelyn Wever-Croes, 
Minister di Infrastructura sr. Otmar Oduber y Director interi- 
no di DIP sr. Errol Sjak-Shie, a hiba palabra. 

E criteria pa bin na remarca cu a aplica den e proceso: Cada 
persona cu a wordo yama pa nan erfpachtsovereenkomst, a 
wordo selecta a base di un sistema ‘first in, first out’ (FIFO). 
Esencial ta pa indica cu e personan aki tambe a cumpli cu otro 
rekisitonan. E lista di personanan cu a haci peticion pa tereno 
ta hopi largo, sinembargo awor na un forma transparente ta 
atendiendo cu esalci. 

Na maart a haci conoci y na luna di mei a entrega 364 percela 
pa construccion di cas. A percura pa atende cu esnan cu tin 
mas cu 15-20 aña wardando te cu aña 2000. 

N’e momentonan aki ta den e proceso entre añanan 2000 te 
cu 2005, pa cual dialuna atardi a otorga casi 250 tereno. Asina 
poco poco yegando e meta di 1000 tereno pa aña cu mester 
por wordo haci disponibel pa nos comunidad. 

Den e proceso cu ta andando a percura pa terenonan wordo 
habri na Sero Biento, Sabana Liber, Buena Vista, Turibana 
entre otro. 

N’e momentonan aki den e proceso nobo cu ta andando, 
DOW ta den fase di ‘aanbesteding’ y trabounan ta cuminsa 
na Boroncana. 

PA TA MAS SPECIFICO: 

E proceso nobo cu ta continua despues di esaki, lo cuminsa cu 
proyectonan na Boroncana, Calabas, Jaburibari, Jara, Macu- 
arima, Noord, Santa Cruz, Sjabururi, Tanki Flip y Tanki Leen- 
dert. 

E maneho ta pa distribui rond di nos isla mas cu ta posibel 
locual ta tumando lugar, pendiente pa cuminsa otro aña cu e 
proyectonan na Tarabana, Eagle, Sero Colorado y e di 2 fase 
na Jaburibari. 

Pa locual t’e aspecto di proteccion di naturalesa cu ta aplica 
den e verkavelingsplan nan aki, 20% di e area mester wordo 
manteni como area berde. 

Sr. Kevin Peterson introduci como 
Director nobo na Bureau City Inspector 



DEN un encuentro cu e trahadornan di Bureau 
City Inspectors (BCI), a introduci n’e team e 
Director nobo cu ta sr. Kevin Peterson. Emplead- 
onan a acepta e Director cu aworaki tin e encar- 
go pa hunto sigui pusha e departamento pa bay 
dilanti. 

Sr. Kevin Peterson tin 31 aña formando parti 
di Cuerpo Policial, pa cual durante e ultimo 5 
añanan tabatin e funcion di hefe di Top Tourist 
Oriented Police (ex Visibility Team), durante e 
ultimo aña sr. Peterson a traha n’e departamento 
di ‘Strandpolitie’. 

For di añanan 1988 te cu 2012 sr. Peterson a 
traha den e departamento di Straatdienst di 
Cuerpo Policial pa districto di Oranjestad y como 
‘Ploegcommandant’ desde 2001 pa 2012. 

E carera extenso di sr. Kevin Peterson den Cuer- 
po Policial ta refleha e.o. experiencia amplio ‘riba 
caya’ cual sigur lo yuda dirigi e departamento di 
Bureau City Inspector, hibe dilanti y n’e proximo 
nivel. 

Sr. Kevin Peterson a ricibi bon bini di henter e 
team y palabranan di exito cu e reto nobo. 

Parlamentario Endy Croes: 

Kisas berguensa como hende a caba, pero no 
ta manera cu Di Stefano Wernet ta parandia 
tur dia cu placa di deporte y ata algun prueba 


PARLAMENTARIO Endy Croes por 
a tuma nota cu Di Stefano Wernet, 
Director di Lotto lo no ta mucho con- 
tento cu Parlamentario cumpliendo 
cu su trabao a bay den conferencia di 
prensa splicando na placa childto kico 
ta tumando lugar. 

No obstante cu den reunion di Par- 
lamento Minister Dangui Oduber a 
mustra pueblo con Di Stefano Wernet, 
Director di Lotto a paga su mes rond 
Afl. 300 mil florin pa trabaonan di 
accountant banda di ta paga un otro 
compania masha hopi placa pa mesun 
trabao. 

E mes ta scirbi e cheque, e mes ta 
firm’e y e mes ta cobr’e, pues e ta paga 
su mes. Banda di esaki luna pasa CBN 
(Canada) a manda un carta splicando 
cu Di Stefano a bolbe lanta Afl. 612 
mil florin sin autorisacion y dicho carta 
ta splica cu esaki a laga Lotto sin su- 
ficiente fondo pa paga e proximo sor- 
teonan si tin ganadornan di premionan 
halto. 

PARANDA CU PLACA DI LOTTO 

Segun Endy Croes, tristo pa mira con 
e grupo amigo di Mike Eman y Mike 
de Meza a atraca Lotto di tal forma y 
despues di mas di 8 aña ayuda pa pro- 
fesor Kunneman a haci cambionan den 
statuut pa mantene Minister di De- 
porte leu di Lotto y p’asina e Coalicion 
actual no lo por cumpli cu su vision. 

Mas den siman lo publica tur e car- 
tanan pa pueblo por lesa pa su mes e 
actonan di sinberguensa cu ta tumando 
lugar. Banda cu Di Stefano ta pagando 
su mes sumanan astronomico awe nos 


lo revela algun recibo p’asina pueblo 
por siña conoce con e Director ta anda 
cu placa di deporte. 

Ta bay hustamente y meramente p’e 
mentalidad. Pues tur pero tur recibo pa 
con chikito e sumanan ta Di Stefano 
ta hiba e recibonan despues di cada 
paranda Lotto y adicionalmente e mes 
ta scirbi riba nan representatiekosten y 
ta cobra pa tur su parandanan cu e ta 
haci den diferente bar ald na Aruba. 

Tristo ta cu e atletanan noble tin di 
keda sclama pa ayudo. Tristo ta cu 
veld y parkenan deportivo ta wordo 
afgekeurd, mientras e Director ta den 
paranda tur dia y kisas mester un ayu- 
do profesional. Lo ta bon p’esnan rond 
di dje stop di coopera cu cosnan asina. 

DAÑO NA NOS DEPORTE 

Nos tin den nos file centenares di re- 
cibo di un cantidad di bar rond Aruba 
y si mester publica tur nos lo haci esaki 
nan segun tin tempo poco poco. 
Parlamentario Endy Croes ta sigui 
splica cu Di Stefano Wernet ta cobra 
un salario barbaro, banda di esalci Di 
Stefano a cobra Lotto den un aña 300 
mil florin pa trabao di accountant y 
banda di esaki Di Stefano Wernet a 
lanta 612 mil florin den aña 2018 sin 
informa Canada. 

Banda di esaki Di Stefano ta cana treat 
y bebe den barnan rond di Aruba casi 
tur dia y ta trece recibonan bek Lotto 
firma su mes riba nan y ta cobra esalci- 
nan tambe bek. 

Spera cu “Hueznan” por tuma nota di 
e calidad di personanan cu ta mane- 
hando e Fundacion Lotto pa Deporte 
y cuanto daño nan ta causando na 

deporte parandiando e placa cu mester 
yega cerca e atleta y deporte en gen- 
eral. Awe lo divulga algun como prueba 
Endy Croes ta termina bisando. 

Social assesment': 

Prome Minister Evelyn Wever Croes a institui un comision 
special pa haci evaluacion den nos proceduranan! 

Hunto nos mester percura pa abuso di mucha no pasa nunca mas 



DESPUES cu si- 

man pasa e caso di e 
dos angelitonan cu 
aña pasa na novem- 
ber a perde nan bida 
cruelmente a wordo 
trata den Corte, a 
crea hopi rabia y in- 
dignacion den comu- 
nidad. 

Pa Gobierno di Aru- 
ba awor ta impor- 
tante con hunto nos 
lo percura pa algo 
asina no pasa nun- 
ca mas na Aruba. 
Despues di e sucedi- 
do tragico aki, Gabi- 
nete Wever-Croes a 
tuma desicionnan y 


accion di inmediato. 
Gobierno a bin cu 
un Crisis Plan Social 
cu nos ta ehecutan- 
do y ya poco poco 
resultadonan posi- 
tivo di e plan alci ta 
birando visibel. 

Prome Minister 
Evelyn Wever-Croes 
a informa cu Gobi- 
erno, aparte di pone 
atencion debido n’e 
area social, a cum- 
insa cu un investiga- 
cion social, un ‘so- 
cial assessment’. 
Premier Wever Croes 
a institui un comis- 


ion special pa ehe- 
cuta e investigacion 
aki. Dos persona cu 
experencia amplio 
den e area social tin 
como encargo pa 
haci un evaluacion 
di e proceduranan, 
pa trece na claridad 
unda e proceduran- 
an den Gobierno a 
faya causando cu e 
dos hobennan aki a 
bira victima di vio- 
lencia domestico sin 
cu esnan alrededor 
di nan a ripara na 
caminda. 

‘Awor Aruba a 


wordo confronta 
cu e realidad cu ta 
trata di dos mucha, 
kendenan tabata 
wordo abusa struc- 
turalmente pa hopi 
tempo. Esakinan ta 
cosnan cu nos mes- 
ter percura den nos 
sistema pa no sosode 
nunca mas pa cua 
motibo e investiga- 
cion aki ta wordo 
haci”, Prome Minis- 
ter a bisa. 

Prome Minister Ev- 
elyn Wever-Croes a 
duna di conoce cu e 
comision aki a cum- 
insa traha riba e ‘as- 
sesment’ aki y na fin 
di december lo mes- 
ter entrega na Go- 
bieno nan raport cu 
recomendacionnan 
di loke cu mester 
wordo ahusta den 
nos proceduranan pa 


por tin mas control 
y conscientisacion 
pa raporta e caso- 
nan aki na tempo of 
alerta di riesgonan 
di casonan di abuso 
domestico. 

“Abuso di mucha ta 
causa hopi indigna- 
cion y rabia den nos 
tur. P’esey ta hopi 
importante pa nos 
tur sa kico nos como 
un comunidad mes- 
ter haci pa algo asina 
no bolbe ripiti. Un- 
abes cu e ‘assesment’ 
keda cla, lo publica e 
raport aki y Gobier- 
no lo compromete su 
mes p’e recomenda- 
cionnan duna wordo 
ehecuta y asegura cu 
tur nos proceduran- 
an ta cana bon”, 
Prome Minister 
Evelyn Wever-Croes 
a expresa. 

Nature and Faces creando interes na nivel internacional 

Un competencia di fotografia den Aruba Art Fair 2018 


CADA aña, ArtisA, Art is Aruba, organizador di Aru- 
ba Art Fair ta trata na trece inovacion den tur area di 
Arte p’asina trece e comunidad mas serca di artistanan, 
mas serca di nan creacionnan y a lo largo envolvi comu- 
nidad henter cu un solo meta di haci di Aruba un Isla 
di Arte y promove cultura mucho mas ainda. 

Durante Aruba Art Fair 2017 un total di mas di 40 
fotografo di Aruba a participa n’e competencia di Na- 
ture and Faces, na unda nan a trece dilanti lo mayor di 
e caranan di Aruba y tur loke ta naturalesa. 

E participantenan a expone nan obranan durante e 
evento di Aruba Art Fair 2017 y asina pueblo por a 
scoge e ganadornan. 


E obranan di Mario Gon- 
zalves y Harold Kelly a 
wordo galardona como 
ganador. Di inmediato 
e interes grandi di mr. 
Manuel Pila, Economic 
Developer di Sister Cit- 
ies na Doral Florida a 
wordo expresa y e trabao 
di e ganadornan hunto cu 
finalistanan a forma un 
Expo cu a luci pa un aña 
largo na Aruba House. 
Mientras cu tur esalci ta 

pasando, e Team di ArtisA, organisadornan di Aruba 
Art Fair a establece contactonan cu Ralph Bronson di 
Aruba House y via e contactonan aki a logra interesa e 
sisters cities di Aemania, Hulanda, Boston, Colombia, 
Brazil, Curacao, Bonaire y Florida pa intercambia di 
ideanan y forma entre nan tur e International Nature 
and Faces Competition cu lo tuma lugar na 2020. 



E aña aki un biaha mas lo tene e competencia di Na- 
ture and Faces 2018 na unda e fotografo por introduci 
su mihor take di tur loke ta naturalesa y e fotografo su 
mihor potretnan di e cara di Aruba. 

E huradonan, kendenan ta: Xclusivo Magazine, Focus 
Magazine, Island Temptation, Auba Nights, Express 
Magazine, Aruba House y Aruba Tourism Authority cu 



gran experticio lo scoge e mihor shotnan. 

Un fotografo por participa den ambos categoria of por 
scoge pa participa den un cu e ta specialisa den dje. 

E regristracion ta bay via e website di Aruba Art Fair 
y asina esnan cu ta participa y registra, e potretnan ta 
bay automaticamente serca e curadornan, cu t’e revista 
y personahenan menciona. 

Registracion ta sera dia 25 di september 2018. 

Durante Aruba Art Fair cu ta tuma lugar e dianan 
5,6,7, di october lo tin un Expo especial di tur e gana- 
dornan. Y aki e publico cu ta bishita e Art Fair por vota 
p’esnan cu mas nan ta gusta. Asina lo yega n’e ganador- 
nan. 

Tambe contactonan a keda estableci via Auba Tourism 
Authority Colombia, na unda final di October 2018 
mes lo tene un Expo di Nature and Faces. 

“E tema Nature <Sc Faces” a cultiva su acogida interna- 
cional y ta wordo mira como un di e eventonan cu mas 
talentonan lo crea y tambe mas spinoff internacional lo 
crea pa cu Aruba. 

Ralph Romson, iniciador y propetario di Auba House 
na Doral Florida, sister Cities of Aruba ta sumamente 
comovi cu e por a ilustra parti di Aruba su arte foto- 
grafico den e Economic Center at City Hall, Doral 
Florida y ta anhela e continuacion di lasonan interna- 
cional pa cu e participacion aki. 

Un Danki sigur ta bay na tur esnan cu ya a inscibi. Y 
p’esnan cu kier participa bishita www.arubaartfair.com 

Bartender y waiternan di Riu Palace 
Aruba a ricibi training di biña di Divino 


RIU Palace Aruba a 
organisa un training di 
biña pa su bartender 
y waiternan. A haya 
diferente tip y a siña 
habilidad nobo pa me- 
hora nan rendimento 
den nan trabou diario. 

Kiume Tjon-A-Tsien 
di e compania Divino 
a facilita e curso, spli- 
cando diferente aspec- 
to di biña. E training 
tabata hopi interactivo 
y entusiasmo durante 
e training y e grupo a 
responde den un forma 
positivo, asina Kiume 
Tjon-A-Tsien, Gerente 
di Divino, a expresa. 

Pa Divino e grupo 
tabata uno grandi, un 
total di 40 empleado 
di Riu Palace Aruba a 
participa na e training 
alci. E training tabata 
hopi interesante y 
productivo, pasobra 
empleadonan a haci 
pregunta cu Kiume 
Tjon-A-Tsien a con- 
testa. 

Esaki tabata e prome 
parti y lo bay tin un di 
dos parti di training, 
den cual empleadonan 
di Riu Palace Aruba lo 
purba e biñanan y siña 
mas di e diferencia di 
sabor. 



GiRU VIEJi 


CillTJ VtEJi, 

Curasonchi 

Cuent'i ada di Levi Silvanie y 
Rosabelle llles 

Cu arte plastico di Jowy Maasdamme 
Reseña scirbi pa Jeroen Heuvel 

MARE, mare mi tabata... 
Cuanto biaha hende gran- 
di y chikito no a desea 
esaki. Di tal manera, hopi 
cuenta a origina. Awor ta 
bay publica un obra ilus- 
tra fantasticamente y cu 
hopi dedicacion tocante 
un curason cu yama Cu- 
rasonchi, cu ta anhela pa 
ta tur sobra organo menos 
cu su mes. 

Mare e por ta wowo, paso- 
bra nan por mira tur detaye. Anto tin tanto cos bunita riba 
mundo pa mira! Ma wowo ta descubri cos mahos tambe y 
wowo mester sera sosega gran parti di dia. No, algo otro 
anto. Mare e por ta man, pasobra man por traha drecha 
mundo y yuda otro. Ma tambe tin man cu ke horta so of 
caba cu mundo. No, preferiblemente anto... 

Cuent’i ada di anhelo, tin den tur tamaño y lenga: E mito 
griego di Rey Midas cu orea di burico; Piscado cu djinn, 
for di Mil-i-un-Anochi; cuenta Africano, Asiatico, Indjan; 

E pisca magico ‘Piggelmee’di e rumannan Grimm y hopi 
variacion mas. 

No a crea e cuent’i adanan aki pa taha hende pa concretisa 
nan gran soño. Nan sabiduria ta cu bo mester keda realis- 
tico y luci denter di bo posibilidadnan. 

Ademas nan ta siña bo di ta bon consciente di ken bo ta y 
kico ta bo don, y uza e talento ey pa bienestar general, pa 
un dia realisa e deseo inherente di tur hende: amor incondi- 
cional pa tur co-creatura. 

E lo mas profundo netamente ta cu Curasonchi a bira con- 
sciente di e calidad di otro organo, pa medio di experencia 
nan, e ta balora e otro organonan pa nan merito. 

Na otro banda el a siña sinti mihor su mes calidad y por 
empeña esaki pa henter mundo. Por compara esaki cu hopi 
otro caso. 

N’ t’asina cu solamente den un curpa tur organo tin cu 
coopera pa sostene alma cu spirito, cu a haya bibienda den 
e curpa ey, pa funciona mas mihor posibel. No. 

Tambe den cada team, empresa y pais, individuo mester 



desaroya nan donnan maxi- 

malmente pa laga e totalidad funciona zeta. 

Figura bo cu tur miembro di un banda ke t’e vocalista, of e 
drummer. Esta laf, lo no tin harmonia, ni papia di muziek 
mes. 

Of cu riba barco tur tripulante ke ta capitan so, ken lo ta 
na timon e ora ey? Cuanto bal un curpa si tur organo ke ta 
curazon, of alcontrario, niun hende ke t’e. 



Den cuadro di Dia Internacional di Curazon, fin dje luna 
ald, proximamente lo sali un buki cu e cuent’i ada di un 
curazon cu ta anhela pa ta otro organo pa mustra implici- 
tamente con importante cada organo ta, pues incluso cura- 
zon. 

Levi Silvanie, conoci e.o. como musico, ta co-autor di e 
cuenta basa riba su cantica popular ‘Djis mi mes’, hunto cu 
Rosabelle Illes cu ta conoci e.o. como poeta y artista presen- 
tado. 

Den e buki bo ta haya e cuent’i ada aki cinco biaha: Na 
Papiamento, Papiamentu, Ingles, Spaño y Hulandes, cada 
biaha ilustra cu mas o menos trinta arte plastico di Jowy 
Maasdamme. Facilmente por haya informacion di e tres 
artistanan aki riba internet. 

Cumpra e obra aki, les’e duro pa e chikitinnan: Recomenda 
di curazon! 

Bon dia yen di alegriaaa!! 

Scirbi pa Ruthy ,, Lady Ruth" Vrieswijk-Bergen 



MANERA priminti, ata nos relato p’e siman nobo 
alci. Den e relato alci, nos ta haci uso di e oportunidad, 
pa recorda tur esnan cu a cumpra carchi pa nos di dos 
One Woman Show: ‘Aiegria di Ruthy#2” pa sea pre- 
para, pasobra e fecha ta asercando awor si di berdad di 
berdad. 

Nos a cuminsa propaganda y anuncia nos show varios 
luna pasa, pa nos no haña nos ta rush riba bao ariba 
bao, y aunke nos a encontra tambe un crenchi contra 
tiempo, ata nos, cla pa brinda y comparti nos dushi 
ambiente di alegria atrobe cu un dushi publico bendi- 
ciona cu lo tey presente atrobe pa goza hunto cu nos. 

E dushi anochi di celebracion di bida, dedica na nos 
añanan den scouting, ta diarazon dia 26 di september 
benidero. E fondo recauda na benta di tickets ta pa tres 
grupo di Scouting Aruba, di nos escogencia segun nos 
curason: Grupo Scout Kimball O’Hara, Grupo Scout 
San Dominico y Grupo Scout Santanero. 

Mas carchi bendi, mas e fondo p’e grupo, pues, e scout- 
nan por a demostra nan amor pa nan grupo di e forma 
alci, pa haña un fondo pa cubri nan materialnan cu nan 
tin mester of falta. Scouting sa tin su ups and downs 


tambe y tin biaha tin hopi miembro tin biaha no. 

Pero cu lidernan capacita y cu curason trahando como 
lidernan boluntario incansablemente. Cu un danki 
grandi na chief Mikel Tromp di grupo San Dominico 
p’e materialnan cu lo decora e stage. 

E artista multifacetico John Fredy Montoya lo usa e 
materialnan aki y dorna e stage. Cu tokenan special di 
Fantastic Gardens, cu lo percura pa matanan bunita 
dorna hunto cu e materialnan scout riba e stage. 

E parti di zonido tecnico cu efectonan di luz lo ta den 
e mannan artistico di e profesional Omar Brown di Cas 
di Cultura.- Cu un danlci na Viclcy Arens y Joan Hart di 
Cas di Cultura pa tur cooperacion. 

Nos ta gusta menciona Unoca tambe cada biaha, paso- 
bra danki na Unoca nos tin e sala di Cas di Cultura pa 
tene nos show. 

E trainingnan ta bayendo hopi bon! Musicalmente e 
show lo wordo carga p’e tremendo pianista keyboard 
player Albert Croes, e tremendo guitarista clasico cu 
por toca guitarra super bunita mes, Jerry Diaz, y e mu- 
sico multifacetico riba viool Mario Alberto Kelly - Nos 
lo canta, nos lo baila y nos lo recita e bunita poemanan 
den 4 idioma atrobe. 

Sea bon bini na nos show “Alegria di Ruthy#2” diara- 
zon dia 26 di september. Portanan di Cas di Cultura lo 
ta habri ya for di 6.30 pm nan ey cu un welcome drink 
pa cortesia di Manrique Capriles & Sons - cu aña pasa 
a causa furor cu nan biñanan dushi Lolea, pero te- 
niendo na cuenta cu ta trata di e tema scouting , nan lo 
brinda cu nos cu un dushi juice sorpresa e biaha aki cu 
hopi amor y carino. 

Bin cu bo smile y un curason habri pa ricibi mas smiles! 
For di 7.30 pm por cuminsa drenta e sala y pa 8 or e 
show lo cuminsa. Nos ta warda boso cu nos curason 
yen di gradicimento cu abo tambe ta contribui asina na 
Scouting Aruba!!! 

Cu un danki grandi na tur nos sponsornan cu a yuda 
financieramente y of cu compra di carchi. Nos ta trah- 
ando riba e lista pa nos tin tur pa menciona e anochi di 
show!!! Boso a haci e show posibel! Danki !!!!! 

Den boso prestigioso nomber, nos por bay entrega e 
gruponan scout un regalo financiero. 

Den boso prestigioso nomber, nos por brinda nos One 
Woman Show ‘Aegria di Ruthy#2”! 

Hubentud haciendo actividadnan positive 


DIADOMINGO, 9 di September, Arubaanse Kunst- 
kring a presenta un concierto pa famia di e obra Carna- 
val der Dieren (Camille Saint-Saéns) cu e Projectorkest 
Curaçao, Cultureel Centrum Curaçao Young Strings y 
alumnonan di Scol di Musica Rufo Wever. 

E concierto tabata uno exitoso y por considera esaki 
como un inicio di colaboracion entre Aruba y Corsou 
pa nos por presenta anualmente conciertonan, special- 
mente dirigi na nos muchanan y p’asina eventualmente 
forma un orkesta na unda nos musica por haya un 
lugar prominente den e repertorio clasico-popular. 

Johnnv Croes , Director suplente di Scol di Musica Rufo 
Wever kier a gradici sra. Nelly Aal di Arubaanse Kunst- 
kring pa por a haci e concierto esaki posibel y tambe na 
sra. Carolina Nicolaas di Muziekschool Cultureelcen- 
trum Curacao, sra. Ilja de Bell di Projectorkest Curacao 
y tambe sra. Hester Matthijsse di Scol di Musica Rufo 
Wever pa a duna nos alumnonan e oportunidad pa nan 
por a presente den e bunita concierto aki. 

Johnny Croes a gradici tambe e publico cu tabata pre- 
sente y cu tabata aplaudi cu hopi entusiamo despues di 
cada presentacion. Esaki sigur ta stimula y ta contribui 



na nan desaroyo musical. 


Minister Guillfred Besaril na apertura 
di Aña Parlamentario di Hulanda 


DEN HAAG - Minister Plenipotenciario di Aruba Guillfred 
Besaril a atende ayera diamars 18 di september e apertura di 
Aña Parlamentario di Hulanda, mihor conoci como Prinsjesdag. 
Sr. Besaril ta invitado special pa Prinsjesdag como miembro di 
Conseho di Minister di Reino (Rijksministerraad) y ta sinta 
hunto cu su colega Minister Plenipotenciario di Curaçao y St. 
Maarten den Ridderzaal. 

N’e ocasion aki Rey Willem Alexander a hiba su discurso 
(troonrede) unda el a elabora riba e plannan di Gabinete Rutte 
III p’e siguiente aña. 

Riba e potret drpd: Minister Plenipotenciario di Curaçao, An- 
thony Begina, Minister Plenipotenciario di St. Maarten Jorien 
Wuite y Minister Plenipotenciario di Aruba Guillfred Besaril. 

Aunke cu a perde nan prome wega 

SV Dakota a pasa p # e di dos rond den Copa ABC 


E torneo di Copa ABC a cuminsa diasabra despues di 
30 aña unda cu e campeonnan y sub campeonnan di 
Aruba, Bonaire y Corsou a enfrenta otro. 

E campeon di Aruba, esta SV Dalcota, a enfrenta e sub 
campeon di Corsou, S.V Vesta. E wega a termina 3-1 
pa S.V Vesta, cu a pasa p’e siguiente buelta cu lo ta dia 
22 di september proximo. 

E anochi a cuminsa cu un apertura unda tabatin baile 
cultural riba ritmo di steelpan di Nico Connor. 

Minister di Deporte, Dangui Oduber, a hiba palabra 
gradiciendo tur hende presente y desea tur team exito. 
Tambe a conta cu presencia di Franldin Matilda y Erick 
Frail di Federacion di Corsou, kendenan tabata conten- 
to cu despues di 30 aña a organisa un biaha mas Copa 
ABC, cu antes tabata Copa Antiano. 

Presidente di Arubaanse Voetbal Bond (AVB), ing. 
Richard Dijldioff a gradici Stanley Koffie cu a pusha pa 
tin Copa ABC un biaha mas. Minister Oduber a haci a 
prome salde di bala pa duna inicio na Copa ABC. 

E wega a inicia cu ambos team bayendo den atalce pa 
yega area di gol buscando pa anota gol. Na diferente 
ocasion S.V Vesta a tira riba gol di Dakota y faltando 1 
minuut prome cu e mitar tempo termina, Corsou a bay 
ariba 1-0. 

Den e di dos tempo ambos team a sigui hunga fuerte, 
S.V Vesta tabata pasa e defensa di Dakota y asina a an- 
ota 2 gol mas, mientras cu Dakota a logra anota un gol. 

Henry Caldera, coach di S.V Vesta, tabata contento cu 
a bin bek cu Copa ABC, y e teamnan semper ta anhela 
cu despues di a bira campeon y sub campeon pa sigui 
hunga. 

Pa S.V Vesta aunke e wega a termina 3-1, Dakota a 
haya chensnan cu por a hinca e team di Corsou den 
mas problema. 

E coach a expresa cu nan sa cu Dalcota ta un team 
fuerte y a mira videonan di e wega final. Tambe Da- 
lcota tin dos hungador cu a hunga un bon wega. Tambe 
Dakota a hunga fuerte y tabata defende fuerte, asina 
Henry Caldera a expresa. E wega no tabata facil pa S.V 
Vesta, asina el a expresa, pero ta contento di e victoria. 



Coach di Dakota, David Abdul, a expresa cu S.V Vesta 
tabata un team dificil cu a hunga hopi fisica y cu hun- 
gadonan cu hopi forsa. 

Den e prome tempo Dakota a sali mihor y a domina e 
prome tempo. Faltando 1 minuut di tempo S.V Vesta 
a bay riba y den e di dos tempo e wega di Dalcota no a 
bay manera mester ta. Despues di hopi luna nan a bin 
hunga wega oficial, di cual David Abdul ta kere cu por 
tene e torneo aki mey-mey di campeonato. 

Dalcota ta contento cu nan a clasifica como e mihor 
perdedo p’asina hunga den e siguiente buelta. Tabatin 
hopi plus punten, pero ainda tin cosnan pa sigui me- 
hora, asina David Abdul a expresa. 

Na final di wega S.V Vesta a bay cu e victoria y ta 
pasa p’e siguiente buelta. Na Bonaire e sub campeon 
di Aruba, Deportivo Nacional, a perde 4-1 contra Real 
Rincon y a lceda elimina. 

Jong Holland di Corsou a gana e sub campeon di Bo- 
naire cu e score di 5-0 y asina a pasa e siguiente rond. 
Asina SV Dakota a pasa p’e siguiente rond como e 
mihor perdedo. Copa ABC lo continua diasabra dia 22 
di september, unda Dakota lo biaha pa hunga na Cor- 
sou contra Jong Holland y S.V Vesta lo enfrenta Real 
Rincon. 

Aruba su dos teamnan di taekwondo ta forma pa TK5 Corsou 


DIASABRA ultimo a logra 
forma e dos teamnan p’e di 7 
TK5 di Corsou. Despues di bas- 
ta tempo ta train cu hopi atleta 
cu a bin y hopi cu a bay. 

Master Eric Barry di San Nico- 
las Taekwondo Center tabata 
presente y a logra forma un 
team di Cadet cu ta muchanan 
di edad entre 12 pa 14 y e team 
di Junior cu ta muchanan di 
edad entre 15 pa 17. 

Training a cuminsa for di april 
y a focus riba e mihor atletanan 
cu Aruba por tin den e categori- 
anan y awe nos a forma un team 
cu e siguiente atletanan. 

Den e categoria di Cadet, Sam- 
uel Rosales di Grand Master 
Chaco Cornelio su skol Noord 
Taekwondo Center. Mayron Ad- 
ams di Master Eric Barry su slcol 
San Nicolas Taekwondo Center. 
Danon Delamore, Joshua Klaber 
y Rasheed Lowe di Brazil Tae- 
kwondo Stichting. 

Den e categoria di Junior tin e 
siguiente atletanan: Shaquille 
Barry, Bryan Charles, Jimmy 
Constant y Darishan Molina di 
Master Eric Barry su skol San 
Nicolas Taekwondo Center. Ha- 
keem y Rasheed Lowe di Brazil 
Taekwondo Stichting. 

Zahyon Klaber y Jourde Kla- 
ber ta bay coach cu nan am- 
plio experencia den e TK5. 

Sin lubida prensa di Aruba cu 
semper tey pa trece e cobertura 
life p’e pueblo di Aruba bibo y 
directo for di Corsou dia 3 di 
november 2018. 

_ Corsou 

Buskeda di hómber perdi 


WILLEMSTAD - Polis ta pidi buskeda di e homber 
Michel Venema, nasé na Hulanda, di 53 aña di edat. 
Dia 12 di séptémber ultimo mas o menos 20.00’or un 
lconosi di Michel a papia lcune na telefón. Aparente- 
mente na e momentu ei e tabata bayendo Jansofat na 
unda e ta biba. For di e momentu ei, no tabatin lcon- 
takto mas ku Michel. 

Polis a buska durante ultimo dianan na dos adrés na 
unda Michel tabata biba/keda, pero no a enkontrá 
lcuné. 

E ta manehá un Ford Raptor koló blou skur numerá 
X/49-36, lcu te na e momentunan alci tampoko polis a 
lokalisá. 


Michel tin e siguiente 
deskripshon: 

Largura: 1.60- 1.65m; 
Postura: normal; 

Kabei: pretu; 

Koló di kueru : lda; 
Wowo: maron slcur; 
Kara: rondo. 


Polis ta supliká tur hende ku por duna kualke infor- 
mashon tokante di Michel i/o señala e pikóp, pa tuma 
kontakto ku polis na e number di telefón 917 óf na e 
number anónimo 108. 



Bulgaro detené den SDKK 
pa extradicion pa Alemania 


WILLEMSTAD - E hómber Y.N. (1982, Bulgaria) a lceda detené 
na córsou. Esaki den cuadro di un peticion pa extradiccion dor di 
Republica di Alemania. 

Y.N. a sinta na Córsou un castigo di prisón relacioná cu skimming. 
Riba su ultimo dia di prizón el a keda detené den SDKK. 

Esaki a sosodé diabiérné 14 di séptémber 2018. E detencion tabata 
riba órdo di Procuradór General (PG) di Córsou, Sint Maarten 
y islanan BES. E hómber mientrastanto a keda presentá dilanti 
un Huez-Comisario pa husga su detencion, e asina ta ‘rechtma- 
tigheidstoets’. 

Y.N. tin cu sinta un castigo di prizón ainda na Alemania. Esaki 
tambe pa skimming, esta falsificacion di carchi di banco, falsifica- 
cion di documento y fraude cu cómputer. Esaki conforme su ve- 
redicto di 24 di februari 2014, hechonan cometé den e ciudad di 
Erfurt na Alemania na 2013. 

E proceso pa extradiccion ta den un fase preliminar n’e momen- 
tunan aki. Mas despues e caso lo tin cu ser tratá pa Hof cu tin cu 
duna un conseho na Gobernador lcende den tur caso di extradic- 
cion ta tuma e decision final. 



Dqgbs ®m GK^om (fea 



WILLEMSTAD - InselAir a anun- 
cia cu nan tin cu saca e Foldcer 50 for 
operacion, pa haci un mantenimento 
manera planea pa sigur 3 dia. 

Cuminsando for di ayera, te cu dia 20 
awor, lo no usa e avion Foldcer 50, e 
unico avion cu InselAir tin ta bula. 

Durante tur e dianan alci, e buelonan cu 
InselAir ta bula entre Curaçao, Bonaire 
y Aruba lo wordo opera pa un avion 
Embraer 120 di lease for di InterCarib- 
bean Airways. 

InterCaribbean ta un compania di avi- 
acion cu su base na Providenciales, 
Turlcs «Sc Caicos y nan ta opera bue- 
lonan schedule pa 16 destinacion den 
parti norte di Caribe. 

Ela pasa 2.7 kilo pero a haña kastigu pa 1 kilo 

Humberto Juliette (64) a kai será pa 2.7 kilo di kokaina 


pasobra lcu e kantidat di droga alci lo e por a yuda su 
mes pa por lo ménos 1 aña, anto esaki tabata klara- 
mente pa uzo propio. 

Humberto Juliette kier a laga parse ku den su kaso no 
ta uzo di kokaina tradishonal, sino lcomo remedi. Fiskal 
i wes a puntra dikon el a relcuri na transportashon di 
droga, en bes di lceda Ulanda kaminda uzo di e tipo di 
remedinan ei ta muchu mas tolerante i aseptabel? 
Remarkabel ta ku na aña 2014 tambe a gara Humberto 
Juliette ku droga aya Schiphol i e mester a sinta un 
kastigu. Fislcal den sierto sentido tabata bastante fleksi- 
bel pa e akusado aki ya ku a sali for di e kantidat di 1 
kilo i no 2.7 kilo ku el a pretendé di a purba pasa. 

Su abogado mr. Larmonie tambe a sostené e ponensia 
di su ldiente i wes a bai di akuerdo lcu e kastigu de- 

mandá esta 30 luna di prizon 
inkondishonal, kitando e 
periodo den aresto preven- 
tivo. Ta ménos kastigu ku 
si tabata trata di 2.7 kilo 
di kokaina 


WILLEMSTAD. Pa intento di kontrabanda di 2.7 
kilo di kokaina Humberto Juliette di 64 aña di edat 
i bibá na Rotterdam a lceda akusá den sala di lcorte 
ayera. 

Tabata dia 25 di yuli 2018 ku e suidadano alci a kai 
pa kokaina, pero e ta bisa ku en realidat ta trata aki di 
1000 gram, pero lcu el a meslda den shampu. E akusado 
Humberto Juliette a trese hinter un historia padilanti 
lcu na aña 2000, trahando den konstrukshon aya na 
Ulanda el a kai for di 3 piso di altura i kibra su lcolum- 
na di wesnan di lomba. 

Ku masha esfuerso, segun Juliette, dokternan a oper’é, 
pero el a sigui ku hopi doló den su lomba i ta unika- 
mente ku kokaina e sa logra kontené e doló. Humberto 
Juliette den sala di lcorte ayera a laga parse lcomo si 
fuera e mes ta un eksperto baké den droga, kende tin 
hopi konosementu i sa debidamente lcon aplilcá uzo di 
droga pa por dominá su doló di lomba. 


E ta basha 1 gram di e droga den un glas di awa i bebe, 
tur mainta i anochi na momento ku e sa sinti doló. Pa 
loke ta trata e droga ku outoridatnan a detektá den su 
maleta na aeropuerto ta asina lcu a yama su atenshon 
ku su maleta tabata habri ora outoridatnan a yam’é 
bini aserlca. 


E1 a rekonosé ku ta su maleta ku droga esun lcu outo- 
ridatnan a mustr’é i ku e tabatin e droga den 4 bóter 
skondi. Segun Humberto Juliette aparentemente a 
habri e zip di su maleta pa por a yega na e droga 
i ku den su bista ta trata di 1000 gram di 
kokaina i no 2.7 gram, ya ku e mes a 
mesldá e droga lcu shampu i awa. 

E droga el a haña di regalu serka 
un konosi ku sa di su situ- 
ashon doloroso i 
problemátiko 
ku lomba. E1 
a bisa wes lcu 
e kier a dren- 
ta Ulanda 
ku e droga, 
















30 


AWEMainta 


Diaranson, 19 September 2018 


Wes ku un aktitut 

WILLEMSTAD Den sala di korte e suidadano 
Swenley D, di 31 aña di edat a demostrá wes lcu su 
desishon pa purba pasa ku 1 '/2 kilo di kokaina tabata 
pa haña plalca sufisiente pa por atendé lcu salu di su yu 
muhé. 

Sin un abogado pa hiba su defensa Swenley D a pre- 
sentá dilanti wes ayera. E akusado aki ta un persona ku 
na momento ku el a kometé e alcto kastigabel tabatin 
debe ront su kurpa, pero e situashon penoso di su yu 
muhé a hib’é den e situashon pa purba pasa droga. 

E gastunan pa mantené su yu debi na esaki su salu 
krekeché ta enorme. Swenley D ta un firstoffender, 
kende entre tantu tin un trabou i debidamente ta hasi 
tur esfuerso pa sigui lcuida su yu. E droga e tabatin 
skondi den 2 bóter i tabata 14 di yanuari ultimo ku e 
akusado aki a purba pasa bai Ulanda lcu e droga, pero 
outoridatnan a gar’é. 

Wes mr. Maurtisz de Kort a demostrá komprenshon pa 
e akusado aki i asina ei a desviá for di e demanda di fis- 
kal mr. Janssen. Fiskal a insisti riba un kastigu di prizon 


_ Corsou 

di toleransi a pa Swenley 



di 24 luna di kua 12 luna kondishonal. 

Wes sinembargo a konldui ku un kastigu di prizon di 
18 luna kompletamente kondishonal i un periodo di 
prueba di 3 aña, pero 240 ora di kastigu di trabou lcu e 
mester ehersé. Swenley mester bai papia ku Reclasser- 
ing i yega na un areglo pa lolce ta trata ehekushon di e 
kastigu di trabou. 

Swenley mester lcumpli, sino e lo mester sinta e kastigu 
di prizon tóg. 



Wes no a kere den palabranan di Angelique J. 


WILLEMSTAD. E suidadano Angelique J. di 40 aña 
di edat su kaso a sirbi den korte dia 5 di februari 2018, 
pero e akusado mes no tabata presente na tal okashon. 
Na e momento ei a dun’é un kastigu di prizon di 24 
luna di kua 12 luna kondishonal mas un periodo di 
prueba di 3 aña pa a pasa lcu 1075 gram di kokaina. Ta- 
bata 18 di aprel ultimo ku Angelique a bai den apelas- 
hon, anto ayera Angelique a presentá den sala di lcorte 
pa argumentá su protesta. 

Angelique o soli biso wes 
ku e no ke koi será komo ku e tin 
yunon di 17, 10, 5 i 3 oño po krio. 
Ademos e no ke pérdé su trobou. 

Ela bisa ku su kontakto lcu e persona ku a mand’é afó 
ku e droga tabata via facebook. E ta trahando aktual- 
mente i e lce kontinuá ku e trabou, pero si e lcai será ta 


sigur lcu lo e haña óntslag. 

Angelique a laga parse ku e no tabata sa muchu bon ku 
ta droga el a bai pasa, e di lcu el a bai Ulanda pa sosegá 
na kas di su tio ku yama Hubert, pero ratu despues wes 
a konstatá lcu e tabatin planiá pa keda den un hotél i 
no serka famia. 

Ademas a bin resultá ku e akusado a biaha ku Airberlin, 
kontrali di lolce el a deldará anteriormente. 

Wes de Kort mesora a laga Angelique komprondé lcu e 
no tin ningun konfiansa den Angelique su palabranan. 
Wes a baha e kastigu un polco asina, en bes di 24 luna 
di prizon di kua 12 luna kondishonal wes a hasi e kas- 
tigu 18 luna di lcua 6 kondishonal i un periodo di prue- 
ba di 3 aña. 

Ke men lcu Angelique tóg mester sinta un kastigu di 
prizon di 12 luna. 

Corsou 


Nq Integrated Holding/Aqualectra 



Minister ta 'machiká' regla pa 
nombra komisario tóg! 


WILLEM STAD . Ketu bai sorpresanan no ta kaba 
nunka riba e pida baranka aki partikularmente den 
selctor politiko kaminda regla mas bien ta si por hasi un 
kos korekto pakilco no hasiele inkorekto i vise versa. 

E teoria aki a dal pega duru pasobra un kos ta pretu 
si minister bisa ku e ta blanku, Konsehero tin ku 
aprobá'komo blanlcu. 

Apesar ku no tin un kuadro di referensia na ki e komis- 
ario mester kumpli, Konsehero a haña un proposishon 
di parti dje ministerio di Steven Martina pa un kandi- 
dato ku yama C. Marshal. 

E komisario nobo mester ta un Eksperto Tekniko lcomo 
spesialista riba awa. 

E mester a sigi kurso tekniko riba tereno di siensia 
tekniko spesialisá den awa, werktuigbouwkunde i mes- 
ter tin por lo menos 10 aña di eksperensia ku spesha- 
lisashon den awa. 

I e mester tin afinidat ku sektor di produkshon di awa i 
koriente. 

For di e kurikulo vita di sr. Marshal Konsehero a tuma 
luga lcu 23 aña pasá ela gradua lcomo Master 
Werkbouwkunde na Universidad Técnologica del Cen- 
tro na Venezuela pero esei no ta enserá lcu tin 10 aña di 
eksperensha den un ambiente tekniko ku enfasis riba 
awa. 

Tampoko su kurikulo ta indiká ku e tin afinidat ku awa 


i produkshon di awa i sektor di produkshon di kori- 
ente. 

Na aña 2008 ela gradua pa su Master of Law i for di e 
momento ei ela konsentra lcu enfasis riba tereno huri- 
diko. 

Ora ta papia di e karakter, meta i aktividatnan di 
Aqualectra, e kandidato pa bira komisario na Aqualec- 
tra mester lcumpli den e perfil di Eksperto Tekniko i tur 
loke esaki ta trese kune. 

Pero Konsehero lce mas informashon. 

E ke sa den ki kalidat lo nombra e kandidato i si su 
preparashon ta lcuadra lcu e perfil di eksperto tekniko. 
Komo ku minister tambe tin un ‘vinger in de pap’ den 
e nombramentu Konsehero a manda puntra e minister 
ku si e kualidatnan di Marshall ta kumpli ku e perfil di 
komisario na Aqualectra si no tin opheshon kontra un 
nombramentu asina. 

Konsehero no a mira algun rekomendashon di Konseho 
di Minister riba e intenshon pa nombra e komisario 
nobo solamente e desishon ku nan ta nombr’é. Punto. 
Na final dje asuntu minister a disidi lcu konosementu 
general dje kandidato ta sufisiente ku i ku e nombra- 
mentu ta lconta ku su bendishon. 

Tempu lo mustra si ta favoritismo pe kompañerismo di 
partido a hunga un papel den e nombramentu.. 



Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Kaso di 
keda tratá 


_ Corsou 

Roxana Kuijper lo 
na un otro okashon 


WILLEMSTADE suidadano Roxana Kuijper ku tur 
probabilidat ta será aktualmente na Aruba den prizon 
KIA, sintando un kastigu di prizon pa pasa droga na 
Aruba. Na Kórsou tambe Roxana Kuijper a hasi su mes 
kulpabel na pasamentu di droga i tin un kaso kontra 
dje andando. Na Aruba Kuijper a keda kondená na aña 
2017 ku 30 luna di prizon. 

Abogado mr. Eldon “Peppie” Sulvaran ayera den sala 
di korte a mustra lcu aki ta trata di un ldiente prodeo i 
ku di tur manera mester bini den kontakto ku e perso- 
na aki promé ku tratamentu di su lcaso tuma lugá den 
korte. 

Abogado Sulvaran a mustra lcu a hasi esfuerso pa dren- 
ta den kontakto ku e ldiente aki, pero tabata enbano. 
Roxana Kuijper no tabata presente den sala di lcorte 
dialuna. 

Por lo tantu a reservá 26 di novémber próksimo pa 



kontinuá ku tratamentu di e kaso aki. Wes mr. Mau- 
ritsz de Kort a menshoná e posibilidat di vidio confer- 
ence pa tratamentu di e kaso. Fiskal mr. Janssen a keda 
di tuma kontakto ku Ministerio Publiko na Aruba pa 
atendé e preparashonnan pa e kaso kontra di Kuijper 
aki na Kórsou. 


Zita Leito a 

imponé limitashon riba 
importashon di viirwerk 

WILLEMSTAD. Desémber ta yega un djis i Gobiér- 
nu di Kórsou a kuminsá prepará debidamente pa e tem- 
porada di benta di vurwérk. Nos komunidat ta disfrutá 
semper di shownan di vurwérk i ta kumpra vurwérk 
pa tira na kas. E tarea di Gobiérnu ta pa regulá uso di 
vurwérk pa esalci sosodé na un manera ku ta seif pa tur 
hende. 

Den e kuadro aki, Gobiérnu a lanta un komishon mul- 
tidisiplinario di eksplosivo i vurwérk lcu ta konsehá 
Gobiérnu riba diferente aspekto relashoná ku vurwérk. 

E komishon aki ta konsisti di representantenan di e 
varios ministerio i polis ku brantwer. 

Pa no lubida Havenmeester i hefe di Alcsens loke ta ma- 
sha importate pa kaha di gobiernu. Awor ta servisio pa 
parti lcoffie so nan falta pa ora reuni.... 

E komishon a disidi ku e aña aki nan ta pérmiti 18 kon- 
teiner pa drenta pasobra ainda a sobra konteiner di aña 


pasá. 

Tur aña importadónan di vurwérk ta trese e merkansia 
aki for di afó pa tira show i bende. 

Na final di e temporada di benta, por sosodé ku ta 
sobra vurwérk i ta warda esakinan den e mangasina ku 
Gobiérnu ta manehá na Brievengat. 

Na 2017 a sobra un total di 3 kónteiner yen i un kón- 
teiner ku algun artikulo den dje. E kantidat máksimo di 
kónteiner, lcu e área asigná aki pa almasenahe di lcón- 
teiner por kontené, ta 21 kónteiner. 

Mirando e kapasidat máksimo aki, ta yega na e mon- 
tante máksimo di 18 kónteiner di merkansia nobo lcu 
importadónan por trese. 21 kónteiner ta loke ku e kom- 
ishon a determiná komo seif pa tin riba e área aki te- 
niendo lcuenta ku si sosodé lcualke insidente, esaki no ta 
sali for di man, i un eventual kandela ta keda kontené 
na algun kónteiner so. 

Gobiérnu di Kórsou lo vigilá e importashon, transporte, 
almasenahe, i benta di vurwérk di aserka pa garantisá 
ku tur lcos ta lcana na un manera ordená i seif. Den 
transkurso di e lunanan ku ta sigui, Gobiérnu lo sigui 
komuniká e diferente aspektonan relashoná ku vurwérk. 

Corsou 

Sherwin Rosalie a purba kue 
wes kabes abou ku kuenta di Kompa 



Nanzi 



WILLEMSTAD. E suidadano Sherwin Rosalie di 
32 aña di edat tabata den sala di lcorte dialuna, alcusá 
di a purba eksportá 8.6 kilo di kokaina. Dia 21 di mei 
ultimo Rosalie tabata den sala di korte kaba, pero wes 
señora Edelenbos ku a trata e kaso a pidi pa buska mas 
informashon. 

Komo tal dialuna wes mr. Mauritsz de Kort a dirigi e 
seshon aki di nobo. Segun Sherwin Rosalie tabata un 
turista Hamaikino lcu a aserk’é ku e petishon pa trans- 
portá e kaha ku despues a resultá yená ku droga di 
Airport Hotél pa aeropuerto Hato. 

Segun e akusado Rosalie ta djis un fabor el a bai hasi e 
turista a kambio di solamente 50 florin pa gasolin. Mas 
aleu a bini padilanti lcu Sherwin Rosalie ta un habitan- 
te di e bario Santa Maria, kende ta gana su pan di kada 
dia lcomo mekániko. 

Wes mr. de Kort a haña e relato di Rosalie unu hopi 
straño, den e sentido ku e hómber aki mester a sali fo’i 
Santa Maria bin hasi e turista un fabor na aeropuerto 
Hato, siendo di Airpot Hotél pa aeropuerto Hato ta 
apénas algun meter di distansia. 

Esei lce men lcu fásilmente e turista por a sóru pa un 
otro solushon, sin intervenshon di Rosalie. 

Despues lcu wes Edelenbos a trata e kaso, riba instruk- 
shon di Sherwin Rosalie outoridatnan a bai wak un kas 
di palu lcu e turista fantasma aki, esta “Ken Hendrik”, 


manera Rosalie a yam’é lo a hospedá. 

No tabatin ningun kas di palu den e área ei, sino uni- 
kamente algun apartamentu di piedra. Tambe wes a 
repasá e kontaktonan telefóniko lcu lo tabatin supues- 
tamente entre Sherwin Rosalie i e turista Hamaikino 
lcu yama “Ken Hendrik” i ta parse lcomo si fuera lcu 3 
biaha Hendrik a papia ku Rosalie na telefon, siendo 
Sherwin Rosalie lo a yama e turista por lo ménos 10 
biaha bék. 

Masha straño tabata tambe ku e akusado Sherwin Ro- 
salie ni sikiera tabata lconosé e turista aki su identidat. 
Pero segun Sherwin Rosalie na momento ku el a yega 
aeropuerto e turista no tabatin su ID huntu lcuné di 
manera ku ta Rosalie a yena nómber i direkshon. Mas 
aleu, repasando e persona aki su situashon personal 
a bini padilanti ku Sherwin Rosalie tin problema ku 
rosea i lcu den prizon e ta pasando malu debi na mal 
sirkulashon di airu, filternan insufisiente limpi i airu ku 
huma di sigaria. 

Tambe e akusado aki a reldamá lcu e ta sufri di 
kolésteról haltu i ku ni sikiera tin un alarma of bél den 
prizon pa bati den lcaso lcu e bira malu. Sherwin Rosa- 
lie a reklamá ku el a pasa 24 será den sél. Den pasado, 
esta na aña 2015 tambe Rosalie a yega di kai será pa 
droga i asina ei a pasa algun luna enkarselá na Sint 
Maarten. 

E tempu ei el a hasi su mes kulpabel na gulimentu di 
bolita. Final di kuenta wes a mustra e akusado Sherwin 
Rosalie lcu su relato ta unu sumamente dudoso i lcu no 
por a establesé identidat di e tal “Ken Hendrik” ku el 
a menshoná komo esun pa kua el a bai hasi e fabor di 
pasa droga. 

Fiskal di Ministerio Publiko mr. C. Janssen a demandá 
un kastigu di prizon di 36 luna pa Sherwin Rosalie, 
pero wes a want’e na 36 luna inkondishonal kitando e 
periodo lcu el a pasa den aresto preventivo. E droga lo 
keda saká for di sirkulashon. 

Presuncm di SDKK a hasi donashon 
di arle kulural na krésh Kuido Infantil 


Corsou 


WILLEMSTAD - Presunan di SDKK 
a hasi donashon di artenan kultural na e 
95 muchanan entre 0 pa 4 aña di krésh 
Kuido Infantil situá na Sta. Maria. 

Nan a traha e obranan di arte un aña 
pasá (ougustus pa séptémber 2017). 

Na séptémber 2017 e artenan kultural a 
wordu usá den un eksposishon ku tabatin 
na Villa Maria na Skalo den lcuadro di Si- 
man di Kultura. 


E artenan a wórdu wardá un aña largu i 
e aña aki e ldientenan a disidi pa hasi e 
donashon ya ariba menshoná pa asina 
krea espasio pa por krea obranan di arte 
nobo. 


Presunan di Blók 2 a traha e maketa di 
Refineria Isla lcu materialnan manera 
karton, férf, leim, bleki, greis, petrit i nan 
a dura mas óf ménos tres siman pa traha 
e maketa aki. 


Pa loke ta trata e maketa di nos Brug 
Nobo, Brug Juliana, esaki a wórdu trahá 
dor di un grupo di ekstranhero. Nan a 
usa materialnan manera bleki di corn- 
beef, zwan, soséshi i kaha di conflakes 
i pringles. Ku esaki nan lce mustra lcu e 
produktonan ku nan tin disponibilidat pa 
lcumpra den e kantina di ldientenan den 
SDKK nan a usa pa resiklá den e artenan 
kultural aki. 

Ku e akshon aki e ldientenan aki di 
SDKK ke manda e mensahe pa nos lco- 
munidat: “Den kuadro di e Siman di 
Kultura benidero nos ke mustra pa medio 
di e donashon aki na e mucha- i nan may- 
ornan lcu lós di e echo ku den pasado nos 
a yega di hasi algu malu, nos tin e posibi- 
lidat i talento den nos tambe pa por hasi 
bon pa komunidat di Kórsou”. 

Intemacional 



Doño di kas a klaba porta 
di kas di muhé ku yu ku no ke pa hiir 



INSURAN 


SINT MAARTEN. Un kaso insolito kaminda un 
doño di kasa den e regioni di French Quarter na Sint 
Maarten a disidi di alctua lcomo wes i burdugu alabes a 
tuma lugá den fin di siman ora ku un muhé ku ta alkilá 
un lcas serka e homber pero no ta paga, a hañé obligá ta 
keda den e kas sin por sali. 

Doño di e kas a bira asina hostiná lcu kada bes e tin 
kupidi e muhé pa paga alkiler - sin resultado - ku ela a 
pasa hardware, lcumpra poko tabla i arma lcu martin lcu 
ldabu a ldaba porta dje kas. 

E muhé no por a sali ni via di dak. 

Na momento lcu doño dje apartamento a ldaba e porta 
e inkilino tabata drumi den e apartamento ku ta keda 
na Coralita Road na French Quarter. 

Rapidamente un multitut chikitu di kurioso a reuni ne 
sitio pa mira kon e kaso lo bai kulminá i nan a lcomen- 


tá ku e doño a hasi multiple esfuerso pa e inkilino paga 
pero sin resultado. 

Bisiñanan a yama gendarmerie despues ku e muhé a 
lanta foi soño pero e no por a sali pasobra e doño a 
ldaba e uniko porta di salida dje apartamento. 

Pa lcolmo e doño a pega trali parti paden dje bentanan- 
an i e no por a sali via benana. 

Batayon di Gendarme a presentá ne sitio pa kita e 
tablanan i asina pérmiti e mama ku su yu sali via porta 
grandi. 

Nan a bai warda di polis ku pe entregá un keho. 

E grupo di mirones lcu a reuni dilanti dje apartamento 
tabata komentá ku loke e doño a hasi ta serio pasobra 
si e apartamento a kue kandela ta un tragedia lo taba- 
tin. 

Simplemente nan no tabatin salida i pió ainda lcu trali 
dilanti dje bentananan. 






























36 


AWEMainta 


Diaranson, 19 September 2018 


Aufora 

sp*-—- 

‘Çu*t&ial "i¥o*Ke £ @ietM*ton<p 

Señor ta mi Luz y Salbacion (Salmo 27) 

Cu hopi tristeza pero conforme cu 
Boluntad di Dios, nos ta participa cu a bay 
laga nos, nos mama, wela, bisawela, 
suegra, ruman y tanta stima. 


Sra.Regina Ruiz-Kock 
Mihor conoci como // Nina"of"Machi" 

Vda.di Juan Bautista Ruiz 
*01 -08-1928 116-09-2018 

Na nomber di: 

Yiunan: Teresita y Mateo Tromp Ruiz y famia 

+ Regina y Martino Britten Ruiz y famia 
Antonio y Philomena Ruiz Geerman y 
famia Johanna (Betty) y Norman Browne 
Ruiz y famia Nicomeda (Mena) y + 
Francisco Boekhoudt Ruizy famia 
Juan y Doris Ruiz Lopez y famia 
Monico (Theo) y Erica RuizTromp y famia 
Sandra y Elvin Tromp Ruiz y famia 
Guillermo (Glenn) y Luz Ruiz Campo y 
famia Melinda y Raymond Tromp Ruiz y 
famia 

Nietonan: Sergio y NatalieTromp v/d Linde, 
Andre Tromp y Madeline Geerman,Vanesca 
MaduroTromp,Carolyn y Melvin Rasmijn Britten, 
Marilyn Britten,Cheryl Ruizy Joshua Lacle, 
Geordino y Nini Ruiz Soto, Natasha Browne, Ewald 
y lliana Browne Croes, Francella Boekhoudt y 
Kerrel Alberto, Ryan y Minerva Boekhoudt Schaap, 
Francis Boekhoudt y Maisai Tromp, Geraldine y 
Igmar Benschop Ruiz,Theric Ruiz y Ghislaine 
Croes, Carina Ruiz, SandrickTromp y Paula Croes, 
EldrickTromp,Glenrick Ruiz 

Bisanietonan:NatselaneTromp, Andrienne & 
XanderTromp, Brandon & Dion Rasmijn, 
Candace & Preston Arendsz, Elise & Celeste Lacle, 
Julian Ruiz, Elijah Browne, Elvis (Junior) Maduro, 
Tyrone & Akira Benschop,Therilaine &Thericson 
Ruiz,Jaycee Espinal,Tai King &Tai Keng Lee, Alvin 
& AlenorTromp 

Rumannan: + Marianita Zievinger y famia 

+ Agustin Kock y famia 
+ Secundino Kocky famia 
+Emiliano Kockyfamia 
+ Lorenzo Kocky famia 
+ Francisco Kock y famia 
+ Pedro Kocky famia 

+ Juancho Kock y sra vda. Maria Kock y famia 
+ Maria Luisa Jansen-Kock y famia 
Aura Kock 

Tur sobrino y sobrina nan, iha nan,comery 
comper nan, bisiña-, conocir- y demas famia nan. 
Adres pa condolencia:Royal Funeral Home, 
diamars 18 di september 2018 di 7'or pa 9'ordi 
anochi. 

Ta invita pa e acto di entierro cual ta tuma lugar 
diahuebs 20 di september 2018 na misa Santa 
Anna na Noord di 9'or pa 11 A or di mainta, despues 
saliendo pa santana Catolico na Noord. 

Enbes di flor of krans un donación pa misa Santa 
Anna lo ta altamente aprecia. 

Despues di entierro nos no ta ricibi bishita di 
condolencia na cas. 







'Putt&xzl *j¥ome & 0tematwut 


Salmo 23: 

Señor ta mi Wardador Mi n'tin falta di nada; 
Den kunuku di yerba berde 
E ta pone mi sosega. E tahiba mi na 
awatrankil, Pami por hañaforsa. 


Cu inmenso tristesa na nos curason pero 
conforme cu Dios su Boluntad nos tapar- 
ticipa fayecimentodi: 



Sr.Adolf"Dolf"Mari- 

anoHoevertsz 

na edad di 79 aña 
"Ridderin de Ordevan 
Oranje-Nassau" 


Nanomber di su esposa: 
Marie-JoseeHoevertsz- Smarius 
Su yuinan: NicoleHoevertsz 

Orlando y Esther Hoevertsz-Croes 
Su nieto y nieta: Joshua Hoevertsz 
KyraHoevertsz 
Su rumannan: 

AnnieHoevertsz y famia 


Janny y Vilma Hoevertsz-Moralez y famia na 
California 

Eddie y ErnaHoevertsz-Croes y famia 
Sara y BuchiKock-Hoevertsz y famia. 

Mai y Rosa Hoevertsz-Luydens y famia na 
Hulanda. 

Fedi y Nini Hoevertsz-Croes. 

Nel y Lena Hoevertsz-Rafine y famia. 

Franky Yamila Hoevertsz-Kocky famia. 

Mary y Leo Werleman-Hoevertsz y famia. 

Su swa: CorSmarius y famia. 

Su omo: Johan Boekhoudt y famia. 

Su ayudante: Teresita "Tita"deGracia 

Assistent: Eduardo Miranda 

Amigonan y amiganan di cas: Eddy y Freda 

Croes, Rosalie y Francisco Celaire, Rene Herde, 
TinyPronk 

Club di Koffie: Eduardo de Veer, Jerry de Veer, 

Michael Kuiperi, Olindo 

Koolman, RubenMansur, Armando Muyale y 
Eddy Croes 

Su sobrinonan y sobrinanan, primonan y 
primanan, su ihanan, bisiñanan y conocirnany 
demasfamia:Hoevertsz, Smarius, Croes, 
Tromp,Moralez, Kock, Luydens, Rafine, Werleman, 
Flanegin, Boekhoudt, Lamper, de Ron, Hagens, 
Brazao, Slentz,Zainullina,Albertus, Arellano, 
Baarh, Raphael,Velasquez, 

Basseluer,Molenbuur,Arends, Robles. 


Nos tapidi nos disculpa si nos por a lubida un of 
otro persona den nos tristesa. 

Ta invita tur amigo y conocinanpaasisti na acto di 
despedidacu lotuma lugar diasabra 22 di 
september 2018. E restonan mortal lota reposa 
for di 9 or te cu 11 or di mainta den misa Santa 
Filomena na Paradera. 

Enbes di manda flor of krans, nos lo aprecia un 
donacioncu lo baypaColegio 

ArubanoSociaalFonds.Na Aurora lo tin un box 
padonacion. 

Tin oportunidad pacondoleerdiabierna 21 di 
september 2018for di 6orpa 9 or di anochi na 
Aurora Funeral Home. 


Despues di entiero nos no taricibibishita di 
condolencia na cas. 

Ki alegria, ora nan a bisa mi: 
"Ban cas di Señori" 

I awor, ata mi aki para na bo porta 
Señor. 

Salmo 122 


Cu inmenso tristesa na nos curason 
nos ta anuncia fayecimento di nos 
ruman y tanta stima: 



Maria Faro 

Mihor conoci como "\na" 
* 17-09-1933 
tl4-09-2018 


Na nomberdi su: 

Mayornan: tMaria Dominica Faro- 

Franken thliginio Casper faro 
Mama di criansa: tAnna Puicheria Faro- 
Semeleer 

Rumannan: Theresita Kock- 

Faro, Betto, yiu Anthonyy famia 
Irena Dijkhoff-Faro, tFreddy, yiunan Ethleen, 
Gina, Ralph y famia Isnardo "Chonay" Faro, 
Petra, yiunan Jorge, Juniyfamia 
Antonia Faro, yiunan Ghislaine, Daymond, 
Julisa y famia Ursula Faroyyiu Yoana 
tPablo Tromp, Stefanita, yiunan y famia 

Primoy primanan, sobrino y sobrinanan, 
compañeronan, habitantenan y lidernan di 
"Cas Ambiente Felis", bisiñanan y conocirnan. 
Demas famia: Faro, Franken, Semeleer, Kock, 
Dijkhoff, de Cuba, Dabian, Infanzon, Simileer, 
Figaroa, Ruiz, Flanegin, Tromp, Maduro, 

Thiel, Bislip, Ignacia, Kelly, Arends, Quevedo, 
Medina, Webb. 

Nos ta invita pa acto di condolencia y entiero 
cual lo tuma lugar diabierna 21 di September 
2018 na Misa Sta Anna na Noord di 9'or pa 
11 'or di mainta. Despues lo sali pa Santana 
Catolico na Noord. 

Nos disculpa si den nos tristesa nos por a 
lubida algun famia ofconocir. 


Thankyou 



Chee Chong Lim (Calvin) was our beloved 
husband, father, son and brother. 

The Lim and Reitz Family would like to thank 
family and friends near and far for their support 
and comfort during this very difficult time. 
Special thanks go out to his friends from the 
ARCC and to family members who traveled 
from far away. 

We were very touched by the outpouring of 
love and admiration for Chee Chong and we 
will cherish all the stories that we heard about 
him. 

Fly high Chee Chong and Rest in Peace! 

"Señor ta mi wardador, mi'n tin 
falta di nada 

Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe haña forsa". 
Salmo: 23 

Cu inmenso tristesa na nos curason nos 
ta anuncia fayecimento di nos difunto 
stima: 



Brenda E. Panneflek-Kelly 

Mihorconoci como"Mama 
Brenda"ofTanchi Brenda" 
*06-09-1953 -1-17-09-2018 

Fecha y lugar di despedida lo wordo 
anuncia despues 


Dama mag sigi sinta castigo di 
Venezuela na Córsou 


WILLEMSTAD - E 
dama D.M.G.-U. 
(1972, Colombia) a 
yega djamars Córsou 
abordo di un buelo co- 
mercial for di Caracas. 
E tabata compañá du- 
rante e buelo pa Polis 
di córsou. 

E dama a keda senten- 
ciá na 2014 na Ven- 
ezuela na un castigo 
di prison di 12 aña pa 
un transporte di droga 
comete na 2013. 

Conforme su peticion 
y decision final di “E1 
Ministerio del Poder 
Popular para Relacio- 
nes Interiores, Justicia 
y Paz, Dirección Gen- 
eral de Justicia, Insti- 
tuciones Religiosas y 
Cultos” di Republica 
de Venezuela, el a ricibi 
permit pa sinta su so- 


brá castigo den prison 
SDKK na Córsou. Es- 
aki debi na su naciona- 
lidad Hulandes y como 
cu su ultimo adres ta- 
bata na Córsou. 

E traslado ta posi- 
bel debi n’e “Verdrag 
inzake de overbreng- 
ing van gevonniste 
personen” entre Reino 
Hulandes y Republica 
de Venezuela (Caracas, 
8 october 1996) y “Eu- 
ropees Verdrag inzake 
de overbrenging van 
gevonniste personen” 
(Straatsburg, 21 maart 
1983). Esaki a bira 
realidad cu permit di 
Parket Procureur-Gen- 
eraal na Curaçao, Sint 
Maarten y e BES-ei- 
landen y Ministerio di 
Husticia di Córsou. 


E dama tabata deteni 
na Venezuela den e 
prison “Anexo Femeni- 
no del Internado Judi- 
cial de Tocuyito” den 
estado di Carabobo na 
Venezuela. 

Su condena di Venezu- 
ela por keda converti 
den un castigo di pris- 
on conforme Codigo di 
Procedimiento Penal di 
Córsou. Su sobrá cas- 
tigo conforme Codigo 
Penal di Córsou lo keda 
ehecutá den SDKK. 

E dama D.M.G.-U. 
mester presentá dia- 
mars 9 di october 
2018 pa 3 or di atardi 
den Corte p’e proceso 
tuma lugar. 

Ya caba e dama a ricibi 
di Ministerio Publico 
(OM) di Córsou un 
dagvaarding p’e sesion 
di Corte aki. 


Parlamentario Alan Howell 


"Making San Nicolas great again" 


Parlamentario Alan 
Howell durante confer- 
encia di prensa tabatin 
e placer di elabora riba 
desaroyonan positivo 
tumando lugar na San 
Nicolas. 

E1 a expresa cu Min- 
ister di Infrastructura, 
Otmar Oduber ta haci- 
endo tremendo trabou 
no solamente cu e par- 
ti di basha asfalt den 
diferente bario, pero 
tambe cu San Nicolas 
a cuminsa haya e aten- 
cion debido. 

Howell ta considera 
hopi importante pa un 
Minister scucha e peti- 
cion di un Parlamenta- 
rio na momento cu e 
ultimo aki ta haci un 
peticion of un yamada 


na dje. 

Por mira cu e casnan 
cu adictonan ambulan- 
te ta frecuenta y cu ta- 
bata bandona pa añas 
treciendo un imagen 
menos bunita pa San 
Nicolas a wordo basha 
abou. 

Dos cas a wordo basha 
dialuna cual habitan- 
tenan di San Nicolas 
tabata sclama pa hopi 
tempo caba p’esaki 
tuma lugar. 

Den e casnan aki ta- 
batin algun studiante 
cu tabata drenta pa 
uza droga y haci nan 
fechorianan. Ta trata 
di e casnan ubica net 
banda di biblioteca 
San Nicolas. 

Alan Howell a indica 


cu e tipo di casnan 
bandona por wordo 
mira den diferente otro 
bario y como fraccion 
di POR lo pone pre- 
sion riba Minister di 
Infrastructura pa sigui 
atende cu e tipo di ca- 
sonan alci. 

Pero no ta solamente 
casnan, tin edificio 
bandona tambe cu 
mester di atencion, 
manera por ehempel e 
ex dependance di EPB. 

Habitantenan di e 
bario a tuma contacto 
cu fraccion POR y a 
haci un peticion spe- 
cial pa wak kico Gobi- 
erno tin pensa di haci 
cu e edificio bandona 
alci, cual algun ta bisa 
ta wordo uza pa adic- 


tonan ambulante y 
otronan cu e ta wordo 
uza pa deporte di paint 
ball, pero hecho ta cu e 
habitantenan no kier 
mira e edificio aki den 
e estado cu e ta den 
nan bario. 

“Si gobierno no tin 
intencion di haci algo 
bon cune, lo mester 
deshaci di dje p’e no 
keda manera un ruina 
of chollerhouse den 
nan bario”. 

E otro bon noticia pre- 
senta pa Alan Howell 
ta cu diamars a cum- 
insa haci limpi n’e 
ex Green Hill na San 
Nicolas cu Gobierno 
anterior a cumpra pa 
traha e Museo di Car- 


naval, pero cu a lague 
bay manera un estilo 
di chollerhouse. 

T’e tipo di accionnan 
alci ta contribui na me- 
hora e imagen den e 
caso aki di San Nico- 
las. Nan ta hopi positi- 
vo ya cu no solamente 
t’e parti di bunitesa, 
pero tambe e parti di 
prevencion y combati- 
mento di drogadiccion 
sin laga afor e parti di 
seguridad cu ta brin- 
dando e bario. 

Howell a manda pa- 
labranan di hopi pa- 
bien y gradicimento 
na tur instancia cu ta 
haciendo e cambionan 
alci posibel. “Together 
we can make it better”. 

E unico corant GRATIS 



Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 


UKe nos riba facebooK 


Keda “up to date” ij liKe nos riba facebooK V facebook! 
www.facebooK.com/awemainta — 


Subi riba nos website 

www.awemainta.com 


AWEMainta completamente 

DIGITAL 














